Rusiyada kilsə homoseksuallığın təbliğinin qadağan etmək istəyir\n2021, 17 Sentyabr, Cümə, Bakı vaxtı 15:11\nRusiya Ortodoks kiləsinin yüksək səviyyəli rəsmisi gənclər arasında homoseksuallığın təbliğinin qadağan olunmasına çağırır. Kilsənin gənclər Şurasının rəhbəri olan\nDmitry Pershin deyib ki, ləngimədən Dövlət Duması yaşı 16-dan aşağı olanlar arasında seksual azlıqlarla bağlı təbliğatın qadağan olunması barədə qanun qəbul etməlidir.\nBugünlər Sankt-Peterburq meriyası da gənclər arasında homoseksuallığın təbliğinə görə 33 000 dollar cərimə nəzərdə tutuan qərar qəbul edib.\nSeksual azlıqların hüquqlarını müdafiə qrupları isə narahatdırlar ki, bu qərar onların kütləvi çıxışlarını qadağan etmək üçün istifadə oluna bilər.\n1993-cü ildən bəri Rusiyada homoseksuallıq qanunla qadağan deyil. Amma cəmiyyətdə belə insanlara qarşı əhval güclüdür.


Banan haqqında bilmədiklərimiz – Foodinfo.az\nBanan haqqında bilmədiklərimiz\nAzərbaycan Qida Təhlükəsizliyi İnstitutunun (AQTİ) Analitik Ekspertiza Mərkəzinin Mərkəzi Fitosanitar Laboratoriyasının mütəxəssisləri “Banan haqqında bilmədiklərimiz” mövzusunda elmi məqalə yazıb.\n“Banan dünyada dadına və qida dəyərlərinin zənginliyinə görə əhəmiyyətli meyvələrdən biri hesab edilir. Tropik ölkələrdə yetişdirilən banan bitkisi Ekvador, Kosta-Rika, Kolumbiya, Filippin və Hindistanda daha çox istehlak olunur. Hündürlüyü 8-9 metr olan ağac adlandırdığımız banan əslində çoxillik ot bitkisidir. Sarı rəngli meyvələri daha çox yayılsa da, qırmızı, çəhrayı, hətta bənövşəyi rəngdə növləri də mövcuddur. Banan həm təzə halda, bəzən qızardılmış və ya püre halında, eləcə də qurudulmuş, konservləşdirilmiş halda da istehlak edilə bilər. Bundan başqa, sirop, marmelad, banan unu və şərab istehsalında da geniş istifadə olunur.\nBananın hansı faydaları var?\nBanan qidalandırıcı xüsusiyyətə malikdir. Lif baxımından zəngin olduğundan doyurucudur. Bananı yetişməmiş, az yetişmiş, yetişmiş və ya çox yetişmiş halda qəbul etmək olar. Tərkibində protein və karbohidrat olduğundan qida dəyərliliyi yumurtaya bərabər tutulur. Banan yetişdikcə tərkibində qlükozanın miqdarı artır. Yetişmiş banan meyvəsində 22 % – dən çox karbohidrat və liflər, kalium, manqan, A, B6, B12, C və E vitaminləri mövcuddur. Eyni zamanda banan enerji artırıcı bir meyvə kimi, xüsusilə iştahsızlıq halında, bədənin enerjisinin artması üçün ideal bir seçimdir. Kaliumla zəngin olması böyrəklərin fəaliyyətinə müsbət təsir göstərir. Yüksək kalium və az miqdarda duz tərkibli banan qan təzyiqinin tənzimlənməsinə də kömək edir.\nÜrək və damar xəstəliklərinə də faydalı olub, bağırsaq problemlərində (ishal) sabitləşdirici xüsusiyyətə malikdir. Lakin bananın normadan artıq qəbulu qəbizliyə gətirib çıxarır.\nBanan meyvəsində qana bənzər rəng dəyişikliyinin səbəbi nədir?\nSon dövrlərdə bəzən banan meyvələrinin daxilində qırmızı ləkə müşahidə olunur. Sosial şəbəkələrdə belə bananla bağlı insanları qorxuya salan məlumatlara rast gəlinir. İddia edilir ki, həmin bananların tərkibinə QİÇS xəstələrinin qanı vurulub. Əslində isə bu göbələk və bakteriyaların səbəb olduğu fitopatogen xəstəliklərin əlamətidir. Xəstəliyin əsas əlaməti xaricdən normal görünən meyvə daxilində qırmızı-qəhvəyi rəng çalarlı quru və qırışmış lət hissəsinin əmələ gəlməsidir. Qeyd edək ki, sözügedən fitopatogen xəstəliklər yalnız bitkiyə ziyan vurur və insan sağlamlığı üçün heç bir mənfi təsiri aşkar edilməmişdir. Bananın çox tez xarab olma xüsusiyyəti olduğu üçün, soyulduğu anda istehlak edilməsi tövsiyə edilir”.\nTarix: 13 İyun 2020 , 14:24 / Foodinfo


Səhər və axşam bəzi yerlərdə zəif duman olacağı, çiskinli yağış yağacağı gözlənilir\nEkologiya və Təbii Sərvətlər Nazirliyinin Milli Hidrometeorologiya Departamentindən Etatist.com-a verilən məlumata görə, sabah Bakıda və Abşeron yarımadasında buludlu hava şəraitinin üstünlük təşkil edəcəyi, səhər və axşam bəzi yerlərdə zəif duman olacağı, çiskinli yağış yağacağı gözlənilir.\nAzərbaycanın rayonlarında yanvarın 11-də hava şəraitinin əsasən yağmursuz keçəcəyi, lakin gecə və axşam bəzi dağlıq və dağətəyi rayonlarda yağıntılı olacağı, qar yağacağı gözlənilir. Qərb küləyi əsəcək, bəzi yerlərdə arabir güclənəcək.


İstanbulda Bosfor körfəzi üzərində üçüncü körpü açılacaq » TEHSIL-PRESS Agentliyi\nTürkiyənin İstanbul şəhəri Avropa və Asiya qitəsini üçüncü dəfə bir-birinə birləşdirən “Asma körpü”nün açılışına hazırlaşır.\nTürkiyə mətbuatı xəbər verir ki, şəhərin yollarında, keçidlərdə, metrolarda körpünün açılışını əks etdirən lövhələr asılıb. Dünyanın ən uzun rels sisteminə malik körpüsünün açılışı avqustun 26-da olacaq. Körpünün bünövrəsi 2013-cü ilin may ayında atılıb.\nAsma körpünün konsept dizaynını və memarlıq işini isə məşhur fransız memarları icra edib. Körpüdə tamamlanma işləri yekunlaşıb, test yürüşləri həyata keçirilir.\nAçılış mərasiminə ölkə başçısı prezident Rəcəb Tayyib Ərdoğan, baş nazir Binəli Yıldırım, nazirlər və digər rəsmilər qatılacaqlar. Ekspertlər “Asma körpü”nün İstanbul tıxacını azaldacağı düşünürlər. Qeyd edək ki, indiyədək İstanbulda iki “Asma körpü” fəaliyyət göstərirdi.\nXəbərin tarixi: 24.08.2016 / 11:38\nŞəmkir və Tovuzu birləşdirən yeganə körpü bərpa olunacaq\nBakı-Tbilisi-Qars dəmir yolu bağlantısının Gürcüstan hissəsində işlər sürət ...\nTürkiyədə partlayış: yaralananlar var\nİstanbulda həyəcan: Körpüdə bomba tapıldı


Azərbaycan Prezidentinin Rəsmi internet səhifəsi - XƏBƏRLƏR » Tədbirlər Türkiyə-Azərbaycan Yüksək Səviyyəli Strateji Əməkdaşlıq Şurasının dördüncü iclası keçirilib\nTürkiyə-Azərbaycan Yüksək Səviyyəli Strateji Əməkdaşlıq Şurasının dördüncü iclası keçirilib\n15 yanvar 2015, 16:50\nAnkarada Prezident İlham Əliyevin və Türkiyə Respublikasının Prezidenti Rəcəb Tayyib Ərdoğanın iştirakı ilə Türkiyə-Azərbaycan Yüksək Səviyyəli Strateji Əməkdaşlıq Şurasının dördüncü iclası keçirilib.\n- Möhtərəm Prezident, hörmətli qardaşım İlham Əliyev.\nNümayəndə heyətinin hörmətli üzvləri.\nAnkaramıza “Xoş gəldiniz” deyir, sizi ikinci Vətəniniz olan Türkiyədə qonaq qəbul etməkdən duyduğum məmnunluğu xüsusi ifadə etmək istəyirəm.\nTürkiyə-Azərbaycan Yüksək Səviyyəli Strateji Əməkdaşlıq Şurasının dördüncü iclasına dəyərli qardaşım cənab İlham Əliyevlə birlikdə sədrlik etməkdən böyük məmnunluq duyuram. Bu gün apardığımız və aparacağımız müzakirələrin, dəyərləndirmələrin ölkələrimiz üçün xeyirli olmasını Rəbbimdən arzu edirəm.\nƏziz qardaşım, bir az əvvəl təkbətək görüş keçirdik. İkitərəfli əlaqələrimizi ətraflı dəyərləndirmək imkanı əldə etdik. Bu əsnada nümayəndə heyətlərimizin üzvləri də həmkarları ilə görüşlər keçirdilər. Hörmətli nazirlərimiz bu görüşlərin nəticələrini bir az sonra Şuraya təqdim edəcəklər.\n- Bu, mənim bu il həyata keçirdiyim ilk rəsmi səfərdir. Bu da təbiidir. Bu səfər Türkiyəyə edilir. Bu, gözəl bir ənənədir, həm seçkilərdən sonra, eyni zamanda, hər ilin əvvəlində biz bir-birimizi salamlayırıq, görüşürük, çünki qarşıda duran vəzifələr çox önəmlidir. Biz bu vəzifələri uğurla icra etməliyik. Siz qeyd etdiyiniz kimi, son illər ərzində Türkiyə-Azərbaycan əlaqələri - dostluq, qardaşlıq əsasında qurulan əlaqələr strateji əməkdaşlıq səviyyəsinə qalxmışdır.\nBütün görülən işlər onu göstərir ki, birgə siyasi iradə olan yerdə böyük layihələri icra etmək mümkündür. İlk növbədə, mən “G-20”də Azərbaycanı görmək arzunuzu xüsusilə qeyd etmək istəyirəm. Bu, bizim üçün böyük şərəfdir ki, Siz məhz Azərbaycanı dəvət etmisiniz. Bu, bir daha Türkiyə-Azərbaycan qardaşlıq əlaqələrini təsdiqləyir. Çünki bu addım əslində tarixə, bizim birliyimizə söykənir və eyni zamanda, bütün dünyaya Türkiyə və Azərbaycanın nə qədər bir-birinə bağlı olduqlarını göstərir.\nBu dəvətə görə Sizə xüsusi minnətdarlığımı bildirmək istəyirəm.


Mənzərəli Dəmiraparan çayının sahilində möhtəşəm dəbdəbəli QAFQAZ RIVERSIDE RESORT HOTEL yerləşir. Otel əzəmətli dağ zirvələri və heyranedici meşələr ilə əhatə olunub.\nOtelin ümumi sahəsi 2 250 m2 –dən artıqdır. Otelin ərasizi isə 16 hektar sahəni əhatə edir. Otel yeddi mərtəbəli əsas korpusa və bir neçə komfortlu kotteclərə bölünür. Otelin öz arxitekturası da maraq doğurur. Belə ki, bu, modern və avanqardın qarışığıdır. Bütün mebellər və interyer əşyaları xarici ustalar tərəfindən hazırlanmışdır.\nQonaqlar, otelin 123 otağından birində yerləşdirilə bilər. Ümumilikdə isə oteldə 96 superior, 12 junior suit, 6 deluks suit, 4 dubleks suit və 5 kral suit tipli otaqlar vardır. Otaqların hər biri ən yüksək səviyyədə tərtib edilmişdir. Burada komfortlu yaşayış üçün lazım olan hər şey, həmçinin simsiz internet, mini bar, peyk antennası ilə quraşdırılmış müasir televizor, kondisioner və seyf vardır.\nOteldə rahat ailəvi istirahət üçün ideal olan 38 kottec vardır. Kotteclərin hər biri ən tələbkar zövqə belə cavab verməkdədir. Bundan əlavə, kotteclər müasir amerikan mətbəxi ilə də təchiz olunub.\nOtel otaq xidməti, çəmaşirxana, qapalı avtomobil dayanacağı təklif edir.\nOtelin ərazisində ticarət mərkəzi, tibbi yadım məntəqəsi və yeməkxana da vardır.\nEyni zamanda, oteldə gözəl restoran fəaliyyət göstərir. Burada qonaqları Azərbaycan mətbəxinin şah əsərləri ilə sevindirməklə yanaşı, həm də onlara Avropa mətbəxinin təamları təklif olunacaqdır. Qonaqlar öz arzusuna uyğun olaraq mövcud barlardan birinə və ya geniş çeşitli nəfis təamlar təklif edən orijinal şirniyyat guşəsinə də gələ bilərlər.\nBundan əlavə, qonaqlar hər zaman mənzərəli bağda gəzişə, sauna və ya türk hamamından, açıq və qapalı hovuzlardan istifadə edə bilərlər. Oteldə müasir idman zalı, bilyard və oyun otaqları da fəaliyyət göstərir. Uşaqlar üçün isə təhlükəsiz oyun meydançası təchiz olunub.\nOteldə işgüzar görüşmələr və iclaslar da keçirilə bilər. Bunun üçün oteldə 150 nəfərlik böyük konfrans zalı və danışıqlar və ya iş görüşmələri keçirmək üçün bir neçə 25 nəfərlik otaqlar da vardır.


Salam, Qonaq Əsas Səhifə | Giriş |» QeydiyyatDil seç: AZ Son AktivlikMaster Forum | Skript / Komek | Komek LazimdirAxtarış Komek Lazimdi Dostlar BLATNOY_UDAR [Off] [#] (23.04.2015 / 08:10)Salam Dostlar Xahiw Edirem Bidene Linke Vurun Baxin Neden Ola Biler Bu Prablem Chomod Vermiwem Dunen Gece Iwliyirdi Seher Girende Iwlemedi Gorduyunuz Kimi Oldu http://sevenlerle.biz/chat Sistem [Off] [#] (23.04.2015 / 08:10)WapUsta.Net :)Təbriklər ! Yeni mövzu uğurla yaradıldı! Əgər mövzu Qaydalara uyğun olmazsa silinəcək. Mövzudan kənara çıxmayın, mövzuda başqasının fikirlərinə hörmətlə yanaşın, probleminiz varsa şəxsidə həll edin, mövzuda artıq post yazmayın. Qeyd ! Ailəsinə hörmət edən, qeyrəti olan söyüş söyməz, reklam etməz QNEO [Off] [#] (23.04.2015 / 08:21)Yixildigimda El Uzadani , Qalxdigimda iKi Elimle TBLATNOY_UDAR (23.04.2015/10:10)\nSalam Dostlar Xahiw Edirem Bidene Linke Vurun Baxin Neden Ola Biler Bu Prablem Chomod Vermiwem Dunen Gece Iwliyirdi Seher Girende Iwlemedi Gorduyunuz Kimi Oldu http://sevenlerle.biz/chatHal hazirda giren kimi sehife agarir , bununda cox sebebleri ola biler , en yaxşısı sen hostu 24 saat geri cek duzelsin onda baxariq Help__me [Off] [#] (23.04.2015 / 16:51)BLATNOY_UDAR, Hal hazirda:\nsevenlerle.biz LOGMAN [Off] [#] (23.04.2015 / 16:55)Ya ov ol, ya ovçu. Ama ovu ovçuya aparan it olma..not found, seyfe yoxdur deyire qaqas Cemi: 5 Mövzuya Baxanlar (0 nəfər)Müellife göre filtrelemeMövzunu YükleForuma KeçÜst Yenilikler


Azərbaycanda Nizamnamə kapitalı dörd milyon olan yeni şirkət yaradılır - SON DƏQİQƏ | GÜNDƏM | QƏRƏZSİZ XƏBƏR PORTALI\nSəhifə ünvanı : http://www.utvxeber.com/haber-detay/215_az-rbaycanda-nizamnam-kapitali-dord-milyon-olan-ye\nAzərbaycanda Nizamnamə kapitalı dörd milyon olan yeni şirkət yaradılır - SON DƏQİQƏ\n7.05.2020 11:53:14 (17 Ay, 29 Gün öncə) 503 İzlenme 0 Yorum\nÜMİDTV.com: Bu barədə Report-a sığorta bazarındakı mənbə məlumat verib.\nBildirilib ki, söhbət Kənd Təsərrüfatı Nazirliyi yanında Aqrar Sığorta Fondu ilə əməkdaşlıq edəcək ASC-dən gedir.\n“Qanuna görə, Fond sığorta haqlarının yığılmasına ilə məşğul ola bilməz, bunun üçün ayrıca idarəedici qurum olmalıdır və hazırda həmin kommersiya qurumu ölkənin qeyri-həyat sığorta şirkətlərinin iştirakı ilə yaradılmaqdadır”, - deyə o qeyd edib.\nMənbənin sözlərinə görə, yığımla məşğul olacaq yeni şirkətin nizamnamə kapitalının 2-4 milyon manat arasında olması nəzərdə tutulub:\n“18 qeyri-həyat sığortası şirkətinin hamısına yeni qurumdan pay almaq təklif olunub. Onlardan artıq dördü – “A-Qrup Sığorta”, “Amrah Sığorta”, “Rəvan Sığorta” və “Standard Insurance” Sığorta Şirkəti idarəedici qurumun nizamnamə kapitalına investisiya qoymaqdan imtina edib.\nQalan 14 sığorta şirkəti isə hələlik mövqeyini bildirməyib, amma yəqin ki, onların da arasında bu layihəyə “yox” deyənlər olacaq.\nÜmumiyyətlə, bu bir qədər vaxt aparan prosesdir. Çünki əvvəlcə sığorta şirkətləri səhmdarlarının ümumi yığıncağını çağırıb ayrı-ayrılıqda buna qərar verməlidirlər. Daha sonra bu məsələ Azərbaycan Mərkəzi Bankı ilə razılaşdırılmalıdır. Çünki prudensial normalar var. Bu mərhələ də keçildikdən sonra idarəedici qurumun yaradılması üçün təsis müqaviləsi imzalanmalıdır”.


Bakıda keçirilən Narkotiklərlə Mübarizə üzrə XXXVI Beynəlxalq Konfrans (IDEC) Türkiyə KİV-ləri tərəfindən geniş işıqlandırılıb.\nAZƏRTAC xəbər verir ki, Türkiyə KİV-ləri konfrans haqqında ətraflı məlumat verib, Azərbaycan Respublikasının Baş naziri Novruz Məmmədovun tədbirin açılışındakı çıxışından fikirləri diqqətə çatdırıb.\nMəlumatlar “Azərbaycanın Baş naziri Novruz Məmmədov: Ermənistan işğal altındakı torpaqlardan narkotik üçün istifadə edir”, “Azərbaycan Ermənistanın kirli üzünü ortaya çıxardı” və s. sərlövhələrlə təqdim olunub.\nÖlkənin aparıcı televiziya kanalları və qəzetlərinin internet saytlarında (www.cnnturk.com, www.ntv.com.tr, www.star.com.tr, www.aksam.com.tr, www.yeniakit.com.tr və s.) yer alan məlumatlarda türkdilli oxucuların diqqətinə çatdırılır ki, Azərbaycanın tarixi torpaqları olan Dağlıq Qarabağ və ətraf 7 rayon artıq 25 ildən çoxdur Ermənistan silahlı qüvvələri tərəfindən işğal altında saxlanılır. İşğal altındakı həmin ərazilərdən narkotik vasitələrin istehsalı və tranziti üçün istifadə edilməsi narkobiznesin və beynəlxalq terrorizmin genişlənməsinə münbit şərait yaradır.


AĞ YOL -VI Beynəlxalq Humanitar Forum işini davam etdirir\nAgyol.az xəbər verir ki, "Yeni dünya və yeni insan formalaşdıraq: kreativlik və insan inkişafı" mövzusuna həsr olunan forumda rəsmi şəxslər, beynəlxalq təşkilatların təmsilçiləri, habelə qeyd olunan sahələr üzrə mütəxəssislər bəşəriyyəti narahat edən aktual məsələlərin həlli yollarını araşdıracaqlar. Beynəlxalq Humanitar Forum qlobal xarakterli məsələlərə dair geniş spektrli dialoqlar, fikir mübadilələri və müzakirələr aparmaq məqsədilə müxtəlif ölkələrdən tanınmış dövlət xadimlərini, elmin fərqli sahələri üzrə Nobel mükafatı laureatlarını və nüfuzlu beynəlxalq təşkilatların rəhbərlərini, o cümlədən dünyanın siyasi, elmi və mədəni elitasının nümayəndələrini bir araya toplayan mötəbər tədbirdir.\nYayım tarixi :26 Oktyabr 2018 09:59\nXəbərin linki : http://www.agyol.az/xeber.php?id=32162


Ərəmya Yehova haqda danışmaqdan vaz keçmədi | Övladlarımızı öyrədək\nNəyə görə insanlar Ərəmyaya qəzəbləniblər?\nYehova Ərəmyanı xilas etdi\nBiz insanlara Yehova haqqında danışanda bəzən onlar bizə lağ edir və ya qəzəblənirlər. Və buna görə də hərdən Allah haqqında danışmaqdan çəkinə bilərik. Sən heç özünü belə hiss etmisən? ~ Müqəddəs Kitabda Yehovanı sevən, ancaq bir müddət Onun haqqında danışmaq istəməyən gənc oğlan barədə məlumat var. Onun adı Ərəmya idi. Gəl onun barəsində bir az öyrənək.\nƏrəmya gənc olanda bir dəfə Yehova ona tapşırmışdı ki, o, gedib insanları pis əməllərindən çəkinmələri barədə xəbərdar etsin. Bu, Ərəmya üçün çox çətin idi, çünki o qorxurdu. O, Yehovaya dedi: «Mən gəncəm, danışmağı bacarmıram». Ancaq Yehova ona dedi: «[Onlardan]... qorxma. Mən səninləyəm».\nYehovanın bu sözlərindən sonra Ərəmya insanları xəbərdar edirdi ki, əgər əməllərindən dönməsələr, Allah onları cəzalandıracaq. Səncə, insanlar peyğəmbərin sözünə məhəl qoydular? ~ Yox. Bəziləri onu ələ salır, bəziləri də özlərindən çıxırdılar. Onu hətta öldürmək istəyənlər də olub! Belə vəziyyətdə Ərəmya özünü necə hiss edirdi? ~ O qorxdu və belə dedi: «Bir də [Yehovanın] adını çəkməyəcəyəm». Bəs, o, qorxularına təslim oldu? ~ Əlbəttə ki, yox. O, Yehovanı elə çox sevirdi ki, susa bilməzdi. Bu gənc qorxuya təslim olmadığı üçün Yehova onu qorudu.\nMəsələn, bir dəfə Ərəmyaya nifrət edən adamlar onu palçıqla dolu dərin bir quyuya atmışdılar. Ona nə yemək, nə də ki su verirdilər. Onlar Ərəmyanın ölümünü istəyirdilər. Ancaq Yehova onu xilas etdi!\nƏrəmyanın nümunəsindən nə öyrəndin? ~ Hətta qorxu içində olsa belə, o, Yehova haqqında danışmaqdan çəkinmədi. Sən Yehova Allah haqqında danışarkən, ola bilsin, kimsə sənə gülsün, acıqlansın. Belə vəziyyətdə sən çəkinə və ya qorxa bilərsən. Ancaq qoy heç nə səni Yehova haqqında danışmaqdan çəkindirməsin. Səmavi Atan Yehova Ərəmya peyğəmbərə kömək etdiyi kimi sənə də həmişə kömək edəcək.\nƏrəmya 1:4—8; 20:7—9; 26:8—19, 24; 38:6—13\nYehova Ərəmya peyğəmbərə nə tapşırmışdı?\nNəyə görə Ərəmya Yehova haqqında danışmaq istəmirdi?\nYehova Ərəmyaya necə kömək etdi?\nƏrəmyanın nümunəsindən sən nə öyrəndin?


Ağ Evin qara siyahısı - Medianews\nNəşr edilib: 2018/11/08 11:19 Rubrika: Köşə Baxış sayı: 144 Müəllif: Zahid Səfəroğlu\nBir dövlətin gücü ən əvvəl onun valyutasının gücü ilə ölçülür, nəinki ordusu, əsgərlərinin sayı ilə. Çin dünyada ən böyük sayda orduya sahibdir, amma Çinin yox, ABŞ-ın ordusu dünya birincisidir. Tək səbəb dollardır. Amerikanı dünya hökmranı edən də məhz onun ən möhkəm, ən güclü pula sahib olmasıdır. Bunu ABŞ-ın dostları da, rəqibləri də etiraf efir. Hamı etiraf edir – kimi açıq, kimi ürəyində…\nİqtisadçılara görə, milli valyutanı sabit, güclü edən onun arxasında dayanan keyfiyyətli milli məhsul, əmtəədir. Bunu da ABŞ hələ ki hamıdan yaxşı bacarır. Onun istehsal elədiyi bütün məhsullar keyfiyyətlidir. Silahları da öz yerində. Səbəbini iqtisadçı alimlərin, sosioloqların, geosiyasətçilərin, hətta cəmiyyət mühəndislərinin araşdıracağı bir mövzudur.\nAncaq amerikanların belə bir deyimi var: “Ölümdən, bir də vergidən qaçmaq mümkün deyil”. Yəni ABŞ-da vergi sistemi, cəmiyyət və dövlət həyatını tənzimləyən, azad bazar iqtisadiyyatını tənzimləyən digər qanunlar sistemi, hüquqi mexanizmlər o qədər dəqiq, işlək qurulub ki, prezidentdən tutmuş, siravı işçiyə kimi heç kəs onlardan yayınmağı ağlının ucundan belə keçirmir. ABŞ-da kağız üstündə qalan qanun yoxdur, əməl olunmayan Konstitusiya da mövcud deyil. Məsələ bu qədər bəsit.\nYekunu ortada: güclü, öncül ABŞ dolları. Şəksiz ki, ABŞ-ın dünyadakı hökmranlığı məhz dolların hökmranlığıdır. Dollar 1 nömrəli valyuta olmaqdan çıxarsa, Amerika da o saat zirvədən düşər. Ancaq hələlik bu, üfüqdə görünmür. ABŞ iqtisadiyyatı dünyada qabaqcıl yerini, qlobal ÜDM-də ən böyük payını saxlamaqdadır. Bir politoloqun dediyi kimi, hazırda ölkələrin hamısı bu və ya başqa şəkildə ABŞ-a xərac ödəyir – ya maddi, ya da mənəvi şəkildə.\nAmerika da dolların yaratdığı müstəsna üstünlükdən, unikal fürsətdən bacardıqca istifadə edir. Kefi istədiyi kimi “qara” və “ağ siyahılar” tərtib edir. Əfsus ki, bu bənzərsiz üstünlüyündən o, heç də həmişə bəşəri dəyərlər naminə, dünyada haqq-ədaləti bərpa eləmək üçün istifadə eləmir. Yaxın Şərqdə PKK-çılara verdiyi dəstək, Qaşıqçı olayında tutduğu mövqe, Azərbaycana qarşı hələ də ləğv edilməyən bədnam 907-ci düzəliş və Qarabağ məsələsinə “balanslı” yanaşma bunun bəzi dəlillərindəndir.\nİki gün qabaq ABŞ-ın İrana qarşı sanksiyalarının ikinci, daha sərt dalğasının işə salınması da əslinə qalsa, təkcə İrana öz yerini göstərmək üçün deyil, həm də başqalarına, hətta Amerikanın dost-müttəfiqlərinə görk üçündür…\nBu gün Ağ Evin “qara siyahısı”nda əsas üç ölkədir – İran, Rusiya, Şimali Koreya. Rusiya siyahıya postsovet məkanında öz qonşularına qarşı işğalçılıq, konfliktlər və qarışıqlıq yaratmaq siyasətinə, regional və qlobal təhlükəsizliyə təhdidlər yaratmağa görə salınıb. İran məsələsi də bəlli.\nƏlbəttə, könül istərdi ki, Rusiya ilə birgə Azərbaycana qarşı eyni siyasəti yürüdən işğalçı Ermənistan da Ağ Evin “qara siyahısı”na düşəydi. Bunu hər şeydən öncə ABŞ-ın 1 nömrəli təhlükə elan elədiyi Rusiya ilə Ermənistanın müttəfiq olması, sonuncunun bölgədə Kremlin yeganə forpostu missiyası daşıması zəruri edir.\nTəəssüf ki, bunu görmürük. Əksinə, Ermənistan yox, ərazisinin 20%-i işğala məruz qalan Azərbaycan ABŞ-ın dövlət yardımlarını qadağan edən bədnam “907-ci düzəliş”ə məruz qalıb. Azərbaycan əvəzinə sanki Ermənistan Ağ Evin “dostluğu”nda yer alıb. Bu da Azərbaycanı özünə tərəfdaş sayan ABŞ-ın bizi daim üzən ikili siyasəti. Doğrudan da güclü həmişə haqlı deyilmiş…\nKönül həm də istərdi ki, Azərbaycan Amerikanın “ağ siyahısı”nda yer alsın. Düzdü, İrana qarşı sanksiyalarla bağlı Ağ Ev qardaş Türkiyəyə, Azərbaycana, bir sıra digər ölkələrə güzəştlər edib. Əsas odur ABŞ-ın “qara siyahısı”nda olmayasan. Çünki Amerika bir ölkə ilə düşünüşdüsə, əl çəkmir. İran, Şimali Koreya, SSRİ (Rusiya), Kuba nümunələri var…\nOdur ki, Ermənistanı ABŞ-ın qəzəbınə gətirməmiz lazım. Heç olmasa, işğalçı ölkənin Amerikaya bizdən daha yaxın düşməsinə imkan verməməliyik. Xüsusən də Qarabağa görə…


Bakıdan qaçırılıb İŞİD-ə verilən uşaqlarla bağlı yeni şok məlumatlar - FOTOLAR - Azinforum.az İnformasiya Portalı\nAna səhifə / Araşdırma / Bakıdan qaçırılıb İŞİD-ə verilən uşaqlarla bağlı yeni şok məlumatlar – FOTOLAR\nBakıdan qaçırılıb İŞİD-ə verilən uşaqlarla bağlı yeni şok məlumatlar – FOTOLAR\nAzNews.az-a bu barədə məlumatı ailə başçısı İlqar Yusifov verib. Onun sözlərinə görə, hazırda Suriyanın hansısa şəhərində məskunlaşan və İŞİD-ə qoşulan həyat yoldaşı və azyaşlı qızlarının qaytarılması üçün 15 000 manat pul tələb olunur: “Uşaqlarımın aparıldığı yerdən mənə ardıcıl olaraq ismarışlar yazılır. Deyirlər ki, uşaqlarını istəyirsənsə, gəl apar. Bunun qarşılığında məndən 15000 dollar istənilir. Amma mən hesab edirəm ki, bütün bunlar oyundur. Onların məqsədi məni də bu işlərə cəlb eləmək və zərərsizləşdirməkdir”.\nÖncəki AMEA-nın səlahiyyəti əlindən alındı\nNövbəti Nəsimi rayon məktəblilərinin yay tətili günləri maraqlı və yaddaqalan keçir


Azərbaycanın gənc ifaçısı sinəsini sığortalatmaq istəyir » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAzərbaycanın gənc ifaçısı sinəsini sığortalatmaq istəyir\nAzərbaycanın gənc müğənnilərindən olan Sehri Rəhimova "sponsor söhbətləri"ndən qorxaraq, oxumaqdan imtina edibmiş.\nO, bunu oz müsahibəsində bildirib. İfaçı "Yeni Ulduz" müsabiqəsindən sonra "itib-batmasını" belə izah edib:\n"Oxumağı çox istəyirdim. Amma bəzi problemlərə görə, peşəmi dəyişmək qərarına gəldim. Cəmi 18 yaşım var idi. Elə vəziyyətlər yaranırdı ki, razılaşa bilmirdim. Çox çətin idi. Zaman keçdikcə anladım ki, oxumaya bilmirəm. Baş verənləri izah etməyə çətinlik çəkirəm. Barışa bilmədiyim söhbətlər sponsor söhbətləri idi".\nHəmin vaxtdan bir neçə il keçdikdən sonra, deyəsən, S.Rəhimova əvvəllər barışa bilmədiyi vəziyyətlə barışmalı olub: "İndi böyümüşəm. 5 ildən artıq vaxt keçib və anlamışam ki, bu faktla barışa bilərəm. Gecə-gündüz oxuyuram. Məhz oxumaq arzum məni bütün bunlarla barışmağa vadar edir. Əvvəllər həyatı başqa cür təsəvvür edirdim. Onda sadəlöhv idim. Amma indi həyatı olduğu kimi yaşayıram. Nəyəsə nail olmaq istəyiriksə, onun parametrlərinə cavab verməliyik".\nBununla yanaşı, ifaçı bildirib ki, "bəzi məqamlarla barışdığını" söyləməsi heç də sponsoru olduğu demək deyil: "Amma onun peyda olacağını istisna etmirəm. Necə deyərlər, incəsənət qurban tələb edir".\nAzərbaycan şou-biznesində özünü sığorta etdirməyin son zamanlar aktuallıq qazandığına dair sualı cavablandıran S.Rəhimova deyib: "Mən ilk növbədə burnumu sığortalatdırardım. Çünki o, əməliyyat olunub. Sinəmi və ayaqlarımı da sığortalatmaq istərdim".\nBarışa bilmirəm mən bu həyatla\n8 oktyabr 2011 22:12\nbu kimdi eeeeeeeeeeeeeeeeeeeee\n8 oktyabr 2011 16:01\nMENDE ILD DEFEDIK GORUREM BUNU HEC TANIMIRAM KIMDI TWK XEBERE GORE\n8 oktyabr 2011 05:36\naxirdan 3-cu sekili cox beyendi))\n7 oktyabr 2011 23:43\n7 oktyabr 2011 22:33\ntwk edirem gozel qizdi\n7 oktyabr 2011 17:31\ntanimiram...bunun goresen atasi qardawi hec olmasa qonwusu oglu varki desin a bala bu ne gundu???????\nheç beyenmedim bu nedi.silikonlaşma gedib bunda\n7 oktyabr 2011 16:47\nbu kimdi 1 ci defedi gooruremweeeeeeeeeeeeeeee\nBU NƏ GÜNƏ DÜŞÜB BAŞDAN AYAĞA SİLİKONLAŞMA GEDİB\n7 oktyabr 2011 16:00\nDÜZÜNÜ DEYİM TANIMADIM(\nƏN YAXŞISI HEÇ PALTAR GEYMƏZDİ. HƏR YERİ ÇÖLDƏ QALIB. GƏLƏCƏYİ "PARLAQDIR"\nXARİCİ MÜĞƏNNİLƏRİ KÖLGƏDƏ QOYAR.\nGƏNCLİK HARA GEDİR(((\n7 oktyabr 2011 15:53\nbu qiz bu shekillernen 100%nese demek istiyir\nQeeseng qizdi ama,\n7 oktyabr 2011 15:21


“Reklam haqqında” qanun\n“Reklam haqqında” qanun dəyişdi\n13:16 17 Noyabr 2017 Oxunub : 2421\nMilli Məclis "Reklam haqqında" qanuna dəyişiklikləri təsdiq edib.\nAzVision.az-ın məlumatına görə, qanunun 26.2-2-ci maddəsinə təklif olunan dəyişikliyə əsasən, açıq məkanda reklam yerləşdirilməsinə icazə almaq üçün reklam yayıcısı reklam yerləşdiriləcək reklam daşıyıcısının sahibi və ya reklam daşıyıcısının yerləşdiriləcəyi xüsusi mülkiyyətdə olan daşınmaz əmlakın mülkiyyətçisi ilə həmin əmlakın istifadəsinə dair müqavilə bağlamalıdır.\nReklam daşıyıcısı bələdiyyə mülkiyyətində olan daşınmaz əmlakda yerləşdiriləcəyi təqdirdə həmin əmlakın istifadəsinə dair bələdiyyə ilə müvafiq icra hakimiyyəti orqanının yaratdığı qurum arasında bağlanılacaq müqavilənin məbləği həmin quruma ödənilməlidir.\nQanuna aşağıdakı məzmunda 35.3-cü bənd də əlavə olunub: "Açıq məkanda reklam yayımına görə ödənilən haqqın məbləği müvafiq icra hakimiyyəti orqanı, həmin məbləğin müəyyən edilməsi qaydası isə müvafiq icra hakimiyyəti orqanı tərəfindən müəyyən edilir. Bu maddənin birinci cümləsinin tələbi nəzərə alınmaqla, açıq məkanda reklam yayımına görə haqqın ödənilməsi ilə bağlı məsələlər hər bir reklam yayıcısı ilə bağlanan bu qanunun 26.2-ci maddəsində nəzərdə tutulmuş icazə müqaviləsində müəyyən edilir".


UNEC – Azərbaycan Dövlət İqtisad Universiteti — “Made in Azerbaijan”-ın qalibi: “tagWishes.com” – arzuları reallaşdıran layihə\n26 APREL 2016 | VIEWS:\nHədiyyə seçimi: Adətən hər birimiz kiməsə hədiyyə almaq istəyəndə nə alacağımızı çox düşünürük. Sonda aldıgımız hədiyyənin əks tərəfin xoşuna gələcəyini bilmirik. “tagWishes.com” istifadəçiləri isə sadəcə hədiyyəni almaq istədiyi şəxsin profilinə daxil olaraq hər hansı bir arzusunu seçib hədiyyə edə bilər. Eyni hədiyyənin başqa birisi tərəfindən verilməməsi üçün isə “rezerv” funksiyasını əlavə etmişik. Həmin funksiya vasitəsilə hər arzunu yalniz bir şəxs rezerv edə biləcək. Düşünürəm ki, insanın hər hansı bir arzusunu gerçəkləşdirmək ona verilənən gözəl hədiyyələrdən biri olar.\nPsixoloji araşdırmalar onu göstərir ki, arzumuzu hardasa, məsələn, kağıza yazsaq onun reallaşması daha asan olur. Çünki artıq arzumuz fikir kimi deyil, real görə və toxuna biləcəyimiz bir materialda yer almış olur. Bu barədə kitablarda da cox yazılıb. Beləliklə, arzumuzu tagWishes.com saytına əlavə etdikdə, artıq saytdan hər dəfə istifadə etdikdə arzumuz göz qabagında olacaq və onu reallaşdırmaq ucun daha çox səy göstərmiş olacağıq.


el isleri Bakida elanlar\nel isleri elanlari\nBakida el isleri qiymeti elanlari , el isleri elani 2019 ucuz qiymete el isleri satisi sərfəli qiymətə el isleri almaq. islenmis el isleri aliram, işlənmiş el isleri satılır. pulsuz el isleri elani yerlesdir. Azerbaycanda ucuz qiymete el isleri satilir\nev alqi satqisi ev elanlari yüklerin daşınması kohne tikili ünvan.az ismayilli torpaq sahesi ikinci el ev esyaları telefon temiri kiraye masin 2107 kombi ustasi kondisioner ustasi ayfon bileceri tezbazar.az


Dövlət Sosial Müdafiə Fondu hesabına ödənilən müavinətlərin almaq hüququ » AHİK\nDövlət Sosial Müdafiə Fondu hesabına ödənilən müavinətlərin almaq hüququ\n• hamiləliyə və doğuma görə müavinət;\n• uşağın anadan olmasına görə birdəfəlik müavinət;\n• qanunvericilikdə nəzərdə tutulmuş yaş həddinə çatana qədər uşağa qulluqla əlaqədar müavinət;\n2. Məcburi dövlət sosial sığortasına cəlb olunan şəxslərin sosial sığorta ödəmələrini almaq hüququ vardır.\n3. Əmək qabiliyyətinin müvəqqəti itirilməsinə görə müavinət qazancın aşağıda göstərilən faizi miqdarında verilir:\n- Əmək şikəstliyi və ya peşə xəstəliyi nəticəsində əmək qabiliyyətinin müvəqqəti itirilməsinə görə müavinət qazancın 100 faizi miqdarında verilir.\n- Əmək şikəstliyi və ya peşə xəstəliyindən başqa, əmək qabiliyyətinin müvəqqəti itirilməsi hallarında müavinət qazancın əlillərə 150, digərlərinə iş stacından asılı olaraq 100, 80, 60 faiz miqdarında verilir.\n4. Hamiləliyə və doğuma görə müavinət 6 ay sosial sığorta stacı olmaq şərti ilə bütün hallarda əmək qabiliyyətinin müvəqqəti itirilməsinə görə müavinətin hesablanmasında nəzərə alınan qazancın 100 faizi miqdarında verilir və müraciət müddəti məhdudlaşdırılmadan ödənilir.\nHərbi qulluqçulara və xüsusi rütbəli şəxslərə hamiləliyə və doğuma görə müavinət sosial sığorta stajından asılı olmayaraq təminat xərcliyinin 100 faizi miqdarında verilir.\n5. Aşağıda göstərilən birdəfəlik və aylıq müavinətlər Azərbaycan Respublikası Prezidentinin Fərmanları ilə vaxtaşırı tənzimlənir:\n- Uşaq doğularkən ailəyə qanunvericilikdə müəyyən olunmuş məbləğdə 75 manat birdəfəlik müavinət (Fərman 23.12.2009-cu il).\nİki və ya daha çox uşaq doğulduqda birdəfəlik müavinət hər uşağa görə verilir.\n-Uşağın üç yaşı tamam olanadək ona qulluq etməkdən ötrü işləyən qadınlar qismən ödənişli məzuniyyət almaq hüququna malikdirlər.\nHəmin məzuniyyət dövründə uşağa qulluq edən şəxsə hər uşaq üç yaşına çatanadək qanunvericilikdə müəyyən olunmuş məbləğdə, bir yaş yarımadək - 20 manat, bir yaş yarımdan 3 yaşadək - 10 manat miqdarıda müavinət verilir (Fərman 27.08.2008-ci il).\n- Dəfn üçün müavinət qanunvericilikdə müəyyən olunmuş qaydada 100 manat (Fərman 27.08.2008-ci il). Pensiyaçı vəfat etdikdə isə dəfn üçün müavinət Dövlət Sosial Müdafiə Fondu orqanları tərəfindən «Əmək pensiyaları haqqında» qanunun 42-ci maddəsinə əsasən yaşa görə əmək pensiyasının baza hissəsinin üç misli miqdarında ödənilir.\nAzərbayсan Respublikası Əmək və Əhalinin Sosial Müdafiəsi Nazirliyi tərəfindən dövlət büdcəsinin vəsaiti hesabına ödənilən müavinətlərin almaq hüququ\n6. «Sosial müavinətlər haqqında» Azərbaycan Respublikasının Qanunu müavinətlərin aylıq və birdəfəlik təyin olunması və verilməsinin hüquqi əsaslarını müəyyən edir və bu sahədə yaranan digər münasibətləri tənzimləyir.\n«Sosial müavinətlər haqqında» Azərbaycan Respublikasının Qanunu 7 fevral 2006-cı ildə təsdiq edilmişdir. 2010-cu il sentyabr ayının 1-dən müavinətlər artırılmışdır.\nSosial müavinətlər alanlar sırasına əmək qabiliyyəti olmayan şəxslər:\n1. Əlillər, sağlamlıq imkanları məhdud 18 yaşınadək uşaqlar, 62 yaşlı qadınlar və 67 yaşlı kişilər, 3 və daha çox uşaq doğub 8 yaşınadək tərbiyə etmiş, yaxud uşaqlıqdan əlil övladını 8 yaşınadək tərbiyə etmiş 57 yaşına çatmış qadınlar, ana vəfat etdiyinə, yaxud analıq hüququndan məhrum edildiyinə görə 3 və daha çox uşağı və ya sağlamlıq imkanları məhdud övladını növbəti nikah bağlamadan təkbaşına 8 yaşınadək böyüdən 62 yaşına çatmış kişilər, vəfat etmiş şəxsin 18 yaşına çatmamış, (əyani təhsil alanlar təhsili bitirənədək, lakin 23 yaşdan çox olmamaqla), yaxud 18 yaşına çatanadək sağlamlıq imkanlarının məhdudluğu müəyyən olunmuş 18 yaşından yuxarı əlil uşaqları.\n1.1. Aylıq müavinətlərin növü və miqdarı\n- yaşa görə müavinət - 50 manat\n- əlillik «ümumi xəstəlik», «hərbi xidmət dövründə xəstələnmə», «əmək zədəsi və peşə xəstəliyi», «hərbi əməliyyatlar keçirilən zonada olmaqla əlaqədar», «Çernobıl AES-də qəzanın ləğvi ilə əlaqədar» səbəbindən baş verdikdə əlilliyə görə müavinət:\nI qrup əlillərə – 55 manat\nII qrup əlillərə – 40 manat\nIII qrup əlillərə – 35 manat\n- sağlamlıq imkanları məhdud 18 yaşınadək uşaqlara müavinət – 55 manat\n- ailə başçısını itirməyə görə – 45 manat\n- müvafiq icra hakimiyyəti orqanı tərəfindən müəyyən edilmiş bəzi kateqoriya şəxslərə kommunal və digər xidmətlərə görə müavinət Azərbaycan Respublikası Prezidentinin sərəncamı ilə tənzimlənir.\n- Əmək pensiyası almaq hüquq olmayan Azərbaycan Respublikasının ərazi bütövlüyü uğrunda aparılan döyüş əməliyyatlarında iştirak etdiyinə görə müharibə veteranı adı almış şəxslərə, 1941-1945-ci illərdə arxa cəbhədə fədakar əməyinə görə orden və medallarla təltif edilmiş şəxslərə, 1941-1945-ci illərdə keçmiş sovet ordusunda (donanmasında), daxili işlər və dövlət təhlükəsizliyi orqanlarında hərbi xidmətdə olmuş, lakin döyüş əməliyyatlauında iştirak etməmiş, müharibə illərində orden və medallarla təltif edilmiş şəxslərə, İkinci Dünya müharibəsi illərində döyüşən cəbhələrin arxa hüdudları, yaxud döyüşən donanmaların əməliyyat zonaları daxilində ordunun və donanmanın mənafeyi üçün tapşırıqları yerinə yetirmiş xüsusi birləşmələrin işçilərinə, İkinci Dünya müharibəsi dövründə Leninqrad şəhərinin mühasirəsi zamanı şəhərin müəssisələrində, idarə və təşkilatlarında işləmiş və «Leninqradın müdafiəsinə görə» medalı, «Leninqrad mühasirəsində yaşayan» döş nişanı ilə təltif edilmiş şəxslərə, başqa ölkələrin ərazisində gedən məhəlli müharibələrdə və hərbi münaqişələrdə hərbi birləşmələrin tərkibində iştirak etmiş şəxslərə və keçmiş SSRi silahlı qüvvələrinin, Dövlət Təhlükəsizliyi Komitəsinin, Daxili İşlər Nazirliyinin mütəxəssisləri kimi iştirak etmiş şəxslərə müavinət – 30 manat;\n- müddətli həqiqi hərbi xidmət hərbi qulluqçularının uşaqlarına müavinət – 50 manat;\n- valideynlərini itirmiş və valideyn himayəsindən məhrum olmuş uşaqların qəyyumlarına\nhimayəçilərinə) müavinət -35 manat;\n- bir yaşınadək uşağı olan aztəminatlı ailələrə müavinət – 30 manat.\n- radiasiya qəzası nəticəsində zərər çəkmiş şəxslərə hər il müalicə üçün müavinət – 160 manat;\n- uşağın anadan olmasına görə müavinət – 75 manat;\n- dəfn üçün müavinət – 100 manat.\n7. Ünvanlı sosial yardım almaq hüququ\nÜnvanlı sosial yardım ailə üzvlərinin sayından asılı olaraq təyin olunur.\nSosial yardım təyin olunması üçün əsas şərtlər bunlardır:\n- sosial yardım təyin olunarkən ailənin yalnız ölkə ərazisində yaşayan və müraciətdən əvvəlki 1 il ərzində ailədə adambaşına orta aylıq gəlirləri onlardan asılı olmayan səbəblərdən ehtiyac meyarından aşağıdır.\n- ehtiyac meyarı ünvanlı sosial yardımın təyin olunması məqsədilə istifadə olunacaq şərti göstəricidir və onun məbləği ildə bir dəfə dövlət büdcəsilə birgə təsdiqlənir.\nEhtiyac meyarı 2011-cu ilin yanvarın 1-dən 75 manat məbləğində müəyyən edilmişdir.


525-ci Qəzet - "İkinci cəbhə" harada açılacaq? - Xaqani Cəfərlinin siyasi şərhi\n"İkinci cəbhə" harada açılacaq? - Xaqani Cəfərlinin siyasi şərhi\nRusiyanın Ukraynaya qarşı müharibəsinin ilk günlərindən başlayaraq "İkinci cəbhə"nin açılacağı ilə bağlı fikirlər səslənir. Müharibənin ilk günlərində "İkinci cəbhə"nin Belarusun Ukraynaya qarşı müharibəyə qoşulması nəticəsində açılacağı ehtimalı çox yüksək idi.\nBelarus prezidenti Aleksandr Lukaşenkonun açıqlamaları, Belarus ordusunun Ukrayna ilə sərhəddə hərbi təlimlər keçməsi "İkinci cəbhə"nin məhz bu istiqamətdə açılacağı qənaətini yaradırdı. Bu ehtimal hələ də gündəmdədir. Ukrayna Baş Qərargahı mütəmadi olaraq Belarus ordusunun sərhəddə fəallığının qeydə alındığı haqqında məlumat yayır. Ən son olaraq Lukaşenkonun son bəyanatı Belarusun müharibəyə hazırlaşdığı qənaətini yaradır: "Polşanın Qərbi Ukrayna ilə bağlı planları var və burada biz reaksiya verməli olacağıq". Belarusda hərbi səfərbərlik başlayıb və 35 min çağırışçıya çağırış vərəqəsi göndərilib. Belarus ordusunda yeni "Cənub" əməliyyat komandanlığının yaradılması da "İkinci cəbhə"nin məhz bu istiqamətdə açılacağı ehtimalını gücləndirir.\n"İkinci cəbhə"nin məhz Belarus istiqamətindən açılacağı ehtimalını artıran başqa bir məqam isə Rusiyada Kollektiv Təhlükəsizlik Müqaviləsi Təşkilatına daxil olan ölkələrdən mövqelərini müəyyən etmələrilə bağlı səslənən fikirlərin çoxalmasıdır. Rusiya siyasətində önəmli mövqeyə malik olan və prezident Putinə yaxınlığı ilə seçilən Çeçenistanın başçısı Ramzan Kadırov KTMT-yə daxil olan ölkələrdən mövqelərini müəyyən etmələrini tələb edib. Siyasi şərhçilər Kadırovun bu tələbinin Kremlin istəyi olduğu qənaətindədirlər. KTMT-yə üzv ölkələrdən isə yalnız Belarusun müharibəyə qoşulmaq ehtimalı var.\nKTMT-nin üzvlərindən Tacikistanın özünün Rusiyanın dəstəyinə ehtiyacı var. Əfqanıstanda hakimiyyəti ələ keçirmiş Taliban Tacikistanla sərhəddə böyük hərbi qüvvə cəmləşdirib. Belə ehtimallar var ki, Taliban Rusiyanın Tacikistandakı hərbi qüvvəsini çıxararaq Ukrayna cəbhəsinə daşımasını gözləyir. Bu bölgədə müharibə ehtimalı çox yüksəkdir. Ona görə Tacikistan Rusiyaya kömək edə bilmədiyi kimi, Rusiyanı hərbi qüvvələrinin bir hisssəsini bu bölgədə saxlamağa vadar edir. Rusiya radikal islamçı qüvvələrin fəallaşmasından və uğur qazanacaqları halda Rusiyanın ərazilərinə keçəcəyindən ehtiyatlanır. Bu isə Rusiyadakı radikal islamçı qüvvələri Moskvaya qarşı çıxışlara sövq edə bilər.\nİkinci Qarabağ müharibəsində Azərbaycan tərəfindən ağır məğlubiyyətə uğradılan Ermənistan ordusu da Rusiyaya yardım etmək iqtidarında deyil. Qırğızıstan ordusu da çox zəifdir və Rusiyaya yardım etmək imkanı yoxdur. KTMT-nin digər üzvləri - Qazaxıstan və Özbəkistan isə Rusiyaya yardım etmək niyyətindən uzaq olduğunu açıq-aydın nümayiş etdirir. Xüsusilə də prezident Qasım-Comət Tokayevin Sankt-Peterburq Beynəlxalq İqtisadi Forumunda separatçı Donetsk Xalq Respublikası və Luqansk Xalq Respublikasını müstəqil dövlət kimi tanımadıqları haqqında səsləndirdiyi səs-küylü bəyanatdan sonra Rusiya Qazaxıstanın dəstəyinə ümid edə bilməz. Qeyd edək ki, bu bəyanatdan öncə də Qazaxıstanın Rusiyaya yardım etməyəcəyi aydın görünürdü. Qazaxıstan Rusiyaya qarşı sanksiyaların pozulmasına imkan verməyəcəyini bir neçə dəfə bəyan etməklə mövqeyini ifadə etmişdi. Prezident Qasım-Comət Tokayevin səs-küylü bəyanatından sonra Rusiya ilə Qazaxıstan arasında münasibətlər sürətlə pisləşməyə başlayıb. Rusiya Novorossiysk vasitəsilə Avropaya ixrac edilən Qazaxıstan neftinin daşınmasını dayandırıb. Qazaxıstanın isə öz ərazisində Rusiya kömürünü daşıyan 1700 vaqonun hərəkətini dayandırması, kömürün tranzitinə qadağa qoyması haqqında məlumatlar yayılıb. Belə görünür ki, Qazaxıstan nəinki Rusiyaya yardım edəcək, hətta bu iki ölkə arasında münaqişə ehtimalı gündəmə gələ və "İkinci cəbhə" məhz bu istiqamətdə açıla bilər.\nQazaxıstan kimi, Özbəkistan da Rusiyaya yardım etməyəcəyini dəfələrlə ifadə edib. Bütün bunlar onu deməyə əsas verir ki, Rusiya Ukraynaya qarşı müharibədə yalnız Belarusa ümid edə bilər. Ancaq burada da problemlər var. Belarus cəmiyyətində prezident Lukaşenkoya və Rusiyaya münasibət pisdir. Belə bir vəziyyətdə əli silahlı insanların kimə qarşı döyüşməyi üstün tutacağı qeyri-müəyyəndir. Belarus müxalifəti və partizanları isə ordunu hakimiyyətə qarşı çıxmağa çağırır, bu istiqamətdə fəal iş aparırlar. Ona görə də Belarus prezidenti orduya hücum əmri verməkdən ehtiyatlanır. Digər tərəfdən Ukraya ordusu müharibənin arxada qalan 116 günündə yüksək döyüş qabiliyyətinə malik olduğunu sübut edib. Son zamanlar Qərb silahları ilə silahlanmış Ukrayna ordusu Belarus üçün çox qorxulu qüvvədir. Ona görə də Belarusun son ana kimi müharibədən yayınacağı daha çox ehtimal edilir.\n"İkinci cəbhə"nin Gürcüstan tərəfindən Rusiyaya qarşı açılacağı ilə bağlı fikirlər çox səslənsə də, rəsmi Tbilisi bu ehtimalı qətiyyətlə rədd edir.\nBununla belə "İkinci cəbhə"nin açılma ehtimalı hər ötən gün artır. Rusiyanın Qazaxıstanla yanaşı, Litva ilə münasibətlərində də gərginlik yaranıb. Litva Rusiyadan Kalininqrada daşınmalara məhdudiyyət tətbiq edib. Kalininqrad vilayətinin qubernatoru Anton Əlixanov bildirib ki, qadağa Rusiya Federasiyasının regionları ilə Kalininqrad vilayəti arasında daşınan malların çeşidinin təxminən 50 fazinə şamil edilir. Rusiya prezidentinin mətbuat katibi Dmitri Peskov bildirib ki, vəziyyət çox ciddidir və qərar qəbul etməzdən əvvəl çox dərin təhlil tələb olunur.\nRusiya Xarici İşlər Nazirliyi Litva hakimiyyətinin Kalininqrad vilayətinə yük daşımalarının tranzitini ləğv etmək qərarını "açıq-aşkar düşmənçilik" adlandırıb. Rusiyanın Federasiya Şurasının Konstitusiya Qanunvericiliyi və Dövlət Quruculuğu Komitəsinin rəhbəri Andrey Klişas isə Litvanı Kalininqrad vilayətinin de-fakto blokadasını yaratmaqda ittiham edib və bunun çox sərt addımlar üçün əsas ola biləcəyini bildirib. Kalininqradın blokadasının "İkinci cəbhə"nin Litvaya qarşı açılmasına səbəb ola biləcəyi ehtimalı isə son günlər geniş müzakirə olunur.\nBu gün "İkinci cəbhə"nin hansı istiqamətdə açılacağını birmənalı söyləmək çox çətindir. Ancaq bir məsələ tam aydındır: Ukraynada müharibə uzandıqca "İkinci cəbhə"nin açılması qaçılmaz görünür.


“BMT Təhlükəsizlik Şurasının daimi üzvləri içərisində centlmenlər qalmayıb” - LAVROV » Hurriyyet.org - Online qəzet\n“BMT Təhlükəsizlik Şurasının daimi üzvləri içərisində centlmenlər qalmayıb” - LAVROV\nRusiya Federasiyası xarici işlər naziri Sergey Lavrov BMT Təhlükəsizlik Şurasının daimi üzvləri arasında qeyri-formal razılaşmalara əməl olunmasında sonuna qədər güvəniləcək dövlətin olmadığını deyib.\nHurriyyet.org musavat.com-a istinadən xəbər verir ki, Rusiya xarici siyasət idarəsinin rəhbəri bu sözləri “Valday” diskussiya klubunun Vyetnamın Diplomatik Akademyası ilə birlikdə təşkil etdiyi “Narahat dünyada beynəlxalq əməkdaşlıq” adlı konfransda çıxış edərkən işlədib.\nSergey Lavrov bunu Vyetnamın BMT Təhlükəsizlik Şurasının üzvünə çevrilmək istəyinə münasibət bildirərkən deyib.\n“Bizim Şuranın 5 daimi üzvü ilə centlemen razılaşmamız mövucuddur. Hərçənd orda artıq centlemen-filan qalmayıb, lakin razılaşma hələ yerindədir. Düzü, yeni namizədləri dəstəkləməklə bağlı onlardan hansı ilə danışacağımızı bilmirəm, - deyə Lavrov yarızarafat-yarıcıddi şəkildə fikrini ifadə edib.\nLakin o, ən sonda Vyetnamla bağlı ümumi rəyin müsbət olduğunu sözlərinə əlavə edib.\nVenesuela müxalifəti ABŞ-dakı səfirlik binasını ələ keçirdi: "Diktaturanın sonu yaxınlaşır"


"Yaxa.org" Ana səhifə | Albomlar Videolar 01.05.2017 Az | Ru ƏdəbiyyatTƏBİƏTÖlkəmSiyasətiqtisadiyyatSosialMədəniyyətElmTəhsilSəhiyyəDünyaBöyük Yaxın ŞərqCənubi Qafqaz Ana səhifə iqtisadiyyat DOLLAR 2,5 MANAT OLACAQ? – Elman Rüstəmovdan açıqlama “Bu gün dolların manata nisbəti üzən məzənnə ilə müəyyən edilir” 27.01.17 21:01 Müəllif: Baxılıb:294 Dolların yanvarın 30-na olan məzənnəsi açıqlanıb Böyüt Dolların yanvarın 30-na olan məzənnəsi açıqlanıb Böyüt\n27.01.17 20:01 Müəllif: Baxılıb:130 Həftənin son valyuta hərracı keçirilir Həftənin son valyuta hərracı keçirilir 27.01.17 11:01 Müəllif: Baxılıb:79 Banklar dolların alışını bahalaşdırdı – SİYAHI Banklar dolların alışını bahalaşdırdı – SİYAHI\n26.01.17 14:01 Müəllif: Baxılıb:136 Azərbaycanda qrant vermək qaydası dəyişdi Azərbaycanda qrant vermək qaydası dəyişdi\n26.01.17 10:01 Müəllif: Baxılıb:106 «12...12131415161718192021222324252627282930...322323» Xəbər lenti 01 May 30 Aprel 20:19 “İmtahanın nəticələri 4 gün ərzində elan ediləcək” – DİM 19:02 Piyada zolağı ilə bağlı – DƏYİŞİKLİK 18:49 Dişəti şişməsinə qarşı nə etmək olar? 18:30 “Əgər Ermənistanın belə silahları vardısa döyüşü niyə uduzurdu?...” 18:25 Polkovnik Hüseynov: "Ermənilər köhnəlmiş raketləri ilə öz PUA-sını vurublar" 18:21 Azərbaycanda nə qədər tələbə var? YazarlarDigər ZAMAN DƏDƏ-Rəsmiyyə Sabirdən GÖZƏL ŞER Rəsmiyyə Sabir YƏMƏN MÜHARİBƏSİNƏ DOĞRU SƏUD YÜRÜŞÜ VƏ İRANA QARŞI YENİ CƏBHƏ Sübhan Padarsoy Yasillar “ƏDALƏTI HƏYAT KREDOSUNA ÇEVİRƏN ADAM…” – İlyas İsmayılov haqqında xatirələr M.Güləliyev: Strateji Yol Xəritəsinin nəzərdə tutduğu islahatlar əsasən liberal islahatlardır. Məzuniyyət vaxtı üçün orta əmək haqqının hesablanması qaydası Vətəndaş Cəmiyyətinin süqutu Azərbaycan və Avrasiya İqtisadi İttifaqı: problemlər və perspektivlər Gürcüstanda matəm elan olunub - VİDEO Qeyri-neft sektorunun inkişafi problemləri-VIDEO İran Konstitusiyasında demokratik prinsiplər Milli Məclisə seçkilər və siyasi mübarizənin mahiyyəti Dünya ölkələri dollar əsarətindən necə xilas ola bilərlər? - Ekspert şərhi Sorğu Azərbaycan hansı yolu seçməlidir? Müstəqilliyi Avropa İttifaqını Avroasiya ittifaqı Arxiv  Facebook Bas redaktor: Mehri H?midova, telefon: (+99412) 4406057 E-mail: info@yaxa.org


Təhsil tələbə krediti üçün müraciətlərin qəbuluna başlanıb - VİDEO - Xəzər Xəbər\nTəhsil tələbə krediti üçün müraciətlərin qəbuluna başlanıb VİDEO\nVeb TV | 22:25 • 25 Noyabr 2021\nXezerxeber.az xəbər verir ki, təhsil tələbə kreditinin ayrılmasında məqsəd təhsilin hamı, xüsusilə də əhalinin aztəminatlı təbəqələrindən olan şəxslər üçün əlçatanlığının təmin edilməsidir.\nTələbələrə təhsilin nəticələrindən asılı olaraq güzəştlər tətbiq olunacaq. Güzəşt və möhlət dövründə kreditə faiz hesablanmır və kreditin qaytarılması tələb olunmur. Kreditə görə faizlərin hesablanmasında və kreditin qaytarılmasında təhsilin nəticələrindən asılı olaraq güzəştlər tətbiq olunur. Tələbə krediti məzun olduqdan və güzəşt dövrü bitdikdən sonra qaytarır.\n← Polis Salyanda reyd keçirib, qaydaları pozan sürücülər cərimələnib Bərdədə iki nəfər dəm qazından boğulub →\n12,064 | 11:48 • 5 Dekabr 2021


Texas ştatının Hyuston şəhərində erməni terroruna etiraz - FOTOLAR\nDiasporla İş üzrə Dövlət Komitəsindən Yeniavaz.com-a verilən məlumata görə, ABŞ-Azərbaycan Qarabağ Atları Xilası Birliyi (USACRA), Bakı-Hyuston Qardaşlaşmış Şəhərlər Assosiasiyası və Amerika–Azərbaycan Mədəniyyət Assosiasiyasının birgə təşkilatçılığı ilə baş tutan aksiya Azərbaycanın Dövlət Himninin səsləndirilməsi ilə başlayıb. Azərbaycan bayrağı ilə yanaşı, dost ölkələrin bayraqlarının da dalğalandırıldığı aksiyada Bərdə və Gəncə şəhərlərində ermənilərin törətdiyi vandalizm aktları kəskin pislənilib, şəhidlərin xatirəsi bir dəqiqəlik sükutla yad edilib.\n24 iyn 2021, 00:16 258


XİN Azərbaycanla diplomatik münasibətlərin 30-cu ildönümü münasibətilə bəyanat yayıb | TRT Azerbaycan\nXİN Azərbaycanla dip...\nXİN Azərbaycanla diplomatik münasibətlərin 30-cu ildönümü münasibətilə bəyanat yayıb\nXarici İşlər Nazirliyi dost və qardaş Azərbaycanla diplomatik münasibətlərin yenidən qurulmasının 30-cu ildönümünü ilə əlaqədar bəyanat yayıb.\n14.01.2022 ~ 08.05.2022\nXarici İşlər Nazirliyinin yaydığı bəyanatda deyilib: “Bu gün dost və qardaş Azərbaycanla diplomatik münasibətlərin yenidən qurulmasının 30-cu ildönümünü qeyd edirik”.\nAzərbaycanın 1991-ci il oktyabrın 29-da beynəlxalq birliyin bərabər hüquqlara sahib bir üzv olmaq iradəsini qətiyyətlə ortaya qoyduğu vurğulanan bəyanatda o tarixdə Türkiyənin həmin dövrdə ikiqat bayram yaşadığı qeyd edilib.\nBəyanatda “Son 30 ildə Türkiyə yaxşı gündə də, pis gündə də dostu və qardaşı Azərbaycanın yanında olub və bunu qəhrəman Azərbaycan ordusunun 44 günlük Vətən mühabirəsilə torpaqlarını işğaldan azad etməsindən sonra duyduğu böyük sevinclə bunu bir daha nümayiş etdirib" ifadələri yer alıb.\nHər iki ölkənin 30 il əvvəlkindən qat-qat güclü olduğuna diqqət çəkilərən bəyanatda iki ölkənin qardaşlığı və sıx əməkdaşlığının onların ortaq bölgələrində sülh və sabitliyin də böyük təminatına çevrildiyi bildirilib.\nBəyanatda 2021-ci il iyunun 15-də imzalanmış Şuşa Bəyannaməsi ilə müttəfiqlik səviyyəsinə qaldırılan əlaqələrin bundan sonra da davam etdiriləcəyi vurğulanıb:\n“Bu, Cümhuriyyətimizin qurucusu Qazi Mustafa Kamal Atatürkün “Azərbaycanın sevinci sevincimiz, kədəri kədərimizdir” ifadəsinə və Ümummilli lider Heydər Əliyevin dilə gətirdiyi “bir millət, iki dövlət” şüarına yaraşan yanaşma da budur".\nEtiketlәr: #Azərbaycanla diplomatik münasibətlər , #Xarici İşlər Nazirliyi


Ringworm: qarşısının alınması, diaqnozu və müalicəsi - Dəyərlər - 2022\nGöbələklər saç dərisinə və dırnaqlara da təsir göstərə biləcək bir xəstəlik olan ringwormun səbəb olduğu dəri probleminin səbəbidir. Ringworms adlanan infeksiyalar təsirlənən əraziyə görə fərqli adlarla olur.\nBeləliklə, ayaq barmaqları arasında meydana gəldiyi zaman 'atlet ayağı', bədəndə göründüyü zaman 'tinea corporis', dırnaqlara təsir edəndə "tinea unguium", baş dərisini təsir etdikdə deyilir. 'tinea capitis' və qasıq bölgəsini təsir etdikdə 'tinea cruris' adlanır.\nDərinin görünüşü həkim üçün diaqnoz qoymaq üçün açardır. Bununla yanaşı, bu, iki növ testlə təsdiqlənə bilər: biri təsirlənmiş dəridən bir nümunə götürmək və mikroskop altında analiz etmək, digəri isə təsirlənmiş ərazini işıqlandırmaqdan ibarətdir. taxta lampagöbələk qaranlıq bir otaqda dəri mavi işıq altında araşdırıldığında floresan görünə bilər.\nRingworm dərini təsir etdikdə onu müalicə etmək daha asandır. Dəri təmiz saxlanılmalı və yerli və ya xarici istifadə üçün göbələk əleyhinə tozlar, losyonlar və ya kremlər tətbiq edilmək tövsiyə olunur. Bu məhsullar ümumiyyətlə mikonazol və klotrimazol ehtiva edir. Əlavə olaraq, infeksiya davam edərkən hər gün çarşafları və hamam və ya duş dəsmallarını yumaq vacibdir.\nDəri üçün dərmanlar 4 həftə müddətində təsirli olur. Bunun əksinə olaraq, qurd baş dərisini və ya dırnaqları təsir etdikdə və ya infeksiya ağır və ya davamlı göründüyündə, göbələk əleyhinə dərmanların ağızdan verilməsinə ehtiyac var. Bağlı bakterial infeksiyaların müalicəsi üçün antibiotiklərə də ehtiyac ola bilər. Bu səbəbdən iltihab, toxunuşa isti dəri, dəri ləkələrindəki qırmızılığın birdən-birə pisləşməsi, qırmızı xətlər, irin və ya digər axıntılar, hərarət kimi bir bakterial infeksiya əlamətləri varsa dərhal həkiminizə müraciət edin. Bu əlavə infeksiyalar, məsələn, cızma nəticəsində ortaya çıxa bilər. Bununla birlikdə, saç qurdunun baş dərisini və ya saqqalını zədələməsi və ya 4 həftə ərzində özünə qulluq tədbirləri ilə dərinin yaxşılaşmaması halında daima tibbi yardım almalısınız.\nRingworm bir insandan digərinə asanlıqla ötürülən yoluxucu bir xəstəlikdir. Bu səbəblərdən dolayı qurdun qarşısını almaq çətin bir xəstəlikdir, ancaq tədbir alın:\n1. Başqalarının dərisinin yoluxmuş bölgələrinə toxunmaqdan çəkinin.\n2. Pişik və ya it kimi yoluxmuş heyvanlarla təmasdan çəkinin.\n3. Dərinizi təmiz və quru saxlayın.\n4. Xüsusilə saç kəsməsindən sonra mütəmadi olaraq şampun yuyun.\n5. İdman üçün istifadə etdiyiniz paltarları mütəmadi olaraq yuyun.\n6. Dematofitlər dəridə yerləşdiyi və tərlə (istilik və rütubət) çoxaldığı üçün idmanla məşğul olduqdan sonra daima duş qəbul edin.\n7. Paltarları, dəsmalları, saç fırçalarını, daraqları, papaqları və ya digər şəxsi əşyalarınızı paylaşmaqdan çəkinin. Bu əşyalar istifadə edildikdən sonra çox yaxşı yuyulmalı və qurudulmalıdır.\n8. İdman salonlarında, soyunma otaqlarında və hovuzlarda sandal və ya ayaqqabı geyin. İctimai yerlərdə ayaqyalın getməyin.\n9. Tüyləri olmayan yamaqları olan ev heyvanlarına toxunmaqdan çəkinin.\n10. Ev heyvanları ilə işləyəndən sonra əllərinizi tez-tez yuyun.\nOxşar məqalələri oxuya bilərsiniz Ringworm: qarşısının alınması, diaqnozu və müalicəsi, saytda uşaq gigiyenası kateqoriyasında.\nVideo: Ringworm on the scalp: cause, symptoms and home remedies. Saras home vedas (BiləR 2022).\nCopyright 2022 \_ Ringworm: qarşısının alınması, diaqnozu və müalicəsi...


Noutbuklarda “5G” şəbəkəsini dəstəkləyən yeni prosessor quraşdırılacaq - İKT - Fins.az\n“5G” standartını dəstəkləyən ilk qurğuların bu il nümayiş olunacağı, satışına isə 2019-cu ilin əvvəlində başlanacağı gözlənilir. Qeyd edək ki, “5G” mövcud “4G” şəbəkəsini əvəz edəcək yeni nəsil rabitə şəbəkəsidir. Proqnozlara görə, şəbəkədən 2020-ci ildən etibarən bütün dünyada istifadə mümkün olacaq. Bundan sonra yalnız smartfonlar üçün optimallaşdırılan “4G” şəbəkəsindən fərqli olaraq milyardlarla qurğunun qoşulacağı “5G” şəbəkəsi məlumatların yüksək sürətlə ötürülməsini, zəif yubanma dərəcəsini, eləcə də enerjidən az istifadəni təmin edəcək.


Azərbaycandan Türkiyəyə qaz ixracı bərpa olundu\n29 Oktyabr 2015 14:52\nAvqust ayında Azərbaycandan Türkiyəyə qaz ixracı kəskin azalıb. Türkiyənin Enerji Bazarını Tənzimləmə Təşkilatının (EPDK) hesabatına görə, iyulda bu ölkəyə Azərbaycandan qaz idxalı 579,02 milyon kubmetr olubsa, avqustda bu rəqəm 35,96 milyon kubmetr təşkil edib.\nPublika.az xəbər verir ki, ümumilikdə cari ilin yanvar-sentyabrında Azərbaycandan Türkiyəyə 4,24 milyard kubmetr qaz ixrac olunub. Xatırladaq ki, Azərbaycan 2014-cü ildə ixrac etdiyi 6,5 milyard kubmetr təbii qazın 69,23 faizini -yəni 4,5 milyard kubmetrini Türkiyəyə satıb. O ki qaldı Türkiyəyə Azərbaycan qazının idxalının azalmasına, EPDK-in hesabatları göstərir ki, Türkiyə Azərbaycandan iyulda 579,02 milyon kubmetr, Rusiyadan 1.797,35 milyon kubmetr, İrandan 371 milyon kubmetr təbii qaz idxal edib. Avqust ayında vəziyyət Rusiya və İranın xeyrinə dəyişib. Belə ki, Türkiyə Rusiyadan 2.667,73 milyon kubmetr, İrandan 801,83 milyon kubmetr, Azərbaycandan isə 35,96 milyon kubmetr təbii qaz idxalı reallaşdırıb. Nəzərə alsaq ki, Türkiyə ümumilikdə qaz idxalını azaltmayıb, əksinə, iyulla müqayisədə avqust ayında (2.748,26 milyon kubmetrə qarşı 3.505,53 milyon kubmetr) artırıb, deməli, azalma təkcə Azərbaycandan qaz idxalı üzrə baş verib. Buna nə səbəb olub?\nNeft Araşdırmaları Mərkəzinin rəhbəri İlham Şaban deyir ki, Azərbaycandan Türkiyəyə qaz ixracının azalmasının səbəbi avqust ayının 2-də “Şahdəniz-2” platformasında hasilatın dayanmasıdır: “Azərbaycanın qaz ixracı dayandırıldı. Bu proses avqust ayının 25-nə qədər davam etdi. Hətta həmin ərəfədə iki terror aktı baş verdi. Bu zaman boru kəmərinin işlək olmaması bizi xilas etdi”.\nŞaban ötən illə müqayisədə qazın qiymətinin azaldığını da vurğulayıb: “Düzdür, Azərbaycan qazının Türkiyəyə satış qiyməti kommersiya sirridir. Hasilatın Pay Bölgüsü Sazisi çərçivəsindəki müqaviləyə əsasən satış qiymətləri açıqlanmır. Amma Avropa və Şərqi Asiyadakı qiymətləri götürsək, ötən illə müqayisədə qazın qiyməti 30 faiz azalıb”.\nEkspert Rusiya ilə Türkiyə arasında bir müddət əvvəl baş verən siyasi gərginliyə baxmayaraq, növbəti aylarda da Türkiyənin qaz idxalında Rusiyanın payının yüksək olacağını proqnozlaşdırır.\nSonda bildirək ki, sentyabrdan Türkiyəyə qaz ixracı bərpa olunub. Azərbaycan qardaş ölkəyə əvvəlki həcmlərdə qaz ötürür.


Pindar OL. 4. IO and the Intransitive Use of ''Oxein'\nClassical Review. (May, 1910) pp. 82-83


Azərbaycan Dillər Universiteti Dağıstan Dövlət Pedaqoji Universiteti ilə əməkdaşlıq müqaviləsi imzaladı -\nAzərbaycan Dillər Universiteti Dağıstan Dövlət Pedaqoji Universiteti ilə əməkdaşlıq müqaviləsi imzaladı\nAvqustun 28-də Azərbaycan Dillər Universitetinin rektoru, Milli Məclisin deputatı, professor Səməd Seyidov Rusiya Federasiyasının Dağıstan Dövlət Pedaqoji Universitetinin rektoru Maqomed Abdullayevin başçılıq etdiyi nümayəndı heyəti ilə görüşdü. Rektor Səməd Seyidov qonaqlara rəhbərlik etdiyi ali təhsil ocağı haqda məlumat verdi. Səməd Seyidov ADU- nun Azərbaycanda təhsil sahəsində islahatlar aparan və öndə gedən ali təhsil ocağı olduğunu və gün-gündən inkişaf etdiyini dedi. O, bu inkişafın bütün təhsil sisteminin içərisində gedən islahatların tərkib hissəsi olduğunu bildirdi. Azərbaycan Dillər Universitetinin beynəlxalq əlaqələrindən söz açan rektor Səməd Seyidov həmçinin ADU-nun Rusiya ali təhsil müəssisələri ilə əlaqələrinin uğurla qurulduğunu nəzərə çatdırdı. Rektor Səməd Seyidov bildirdi ki, universitet olaraq bu əlaqələrin faydalı əməkdaşlıq zəminində inkişafı təqdirəlayiqdir.\nRusiya Federasiyasının Dağıstan Dövlət Pedaqoji Universitetinin rektoru Maqomed Abdullayev təmsil etdiyi ali təhsil müəssisəsi haqda məlumat verdi. Rektor Maqomed Abdullayev Dağıstan Dövlət Pedaqoji Universitetinin beynəlxalq əlaqələrindən də bəhs etdi. O, bildirdi ki, rəhbəri olduğu ali təhsil ocağının ADU ilə əlaqələrinin qurulmasında və qarşılıqlı əməkdaşlığın yaradılmasında maraqlıdırlar.\nUniversitetlərarası əlaqələrin inkişafına dair fikir mübadiləsi aparılan görüşdə gələcəkdə müəllim-tələbə mübadiləsinin mümkünlüyü, qarşılıqlı konfrans və seminarların təşkili, birgə layihələrin həyata keçirilməsi istiqamətində əlaqələrin qurulması razılaşdırıldı.\nSonra Azərbaycan Dillər Universiteti və Rusiya Federasiyasının Dağıstan Dövlət Pedaqoji Universiteti arasında əməkdaşlıq müqaviləsi imzalandı, Müqaviləyə hər iki ali təhsil ocağının rektorları imza atdılar.\nİmzalanma mərasimindən sonra ADU-nun rektoru, professor Səməd Seyidov qonaqları ADU-nun müxtəlif mərkəzləri, o cümlədən İnformasiya Resurs Kompleksi ilə yaxından tanış etdi.


Bir neçə həftə bundan əvvəl yaradılan «İnsan haqları uğrunda» İctimai Hərəkatın ofisi açıldı.\nHərəkatın rəhbəri Eynulla Fətullayev bildirdi ki, ofisləri təzə açılsa da, hərəkat artıq fəaliyyətdədir:\n«Biz Avropa Şurasının katibliyi və Azərbaycanda siyasi məhbuslar üzrə məruzəçi Kristofer Ştrasser ilə məsləhətləşmələr apardıq. Qərara aldıq ki, noyabrın 4-də Bakıda QHT-lərin, insan haqları müdafiəçilərinin, təşəbbüs qruplarının iştirakı ilə konfrans keçirilsin. Avqustun axırına kimi konfransın gündəliyini Strasburqa yollamalıyam və bu məsələ monitorinq qrupunun keçirdiyi iclasda müzakirə olunacaq. Cənab Ştrasserin Azərbaycana səfəri zamanı onunla siyasi məhbusların ailələrinin görüşünü təşkil edəcəm. Bu da konfrans panelinin daxilində olacaq. Cənab Ştrasseri bu konfransa da buraxmasalar, bu, böyük beynəlxalq qalmaqal olacaq».\nHərəkatın ictimai əlaqələr, siyasi məhbuslar və hüquq üzrə departamentləri var.\nEynulla Fətullayev dedi ki, hazırda həbsxanalarda monitorinq keçirmək üçün layihə hazırlayırlar, Ədliyyə Nazirliyinə də müraciət olunub:\n«Həbsxanada monitorinq keçirən insanları, hətta Ədliyyə Nazirliyinin rəhbərini də aldada bilərlər, amma məni aldada bilməzlər. Çünki mən keçmiş məhkumam və hesab edirəm ki, Azərbaycan həbsxanalarında çox ciddi problemlər var. Hökumət həqiqətən də penitensiar xidmətdə islahatlar istəyirsə, bizim monitorinqimiz təmin olunmalıdır. Mən bir şərt irəli sürdüm ki, monitorinqimiz yalnız beynəlxalq təşkilatların maliyyə dəstəyi ilə olmalıdır, əks halda, biz müstəqilliyimizi qoruya bilmərik».\nBundan başqa, hərəkat AXCP fəalı Cabbar Savalanlının azad olunması üçün müxtəlif tədbirlər həyata keçirməyi planlaşdırır. Bunlardan biri də prezidentdə teleqram aksiyasıdır. Bunun üçün sadə vətəndaşlara müraciət olunacaq. Hədəf 5 min nəfərdir.


Ulduz falı: 27 may, 2021 – İntellektual iş üçün əlverişli gündür\nBizimyol.info qoroskop həvəskarlarına 27 may, 2021-ci il tarixi üçün ulduz falını təqdim edir:\nGünün başlanğıcı birmənalı olmayacaq. Ünsiyyət qurmaq üçün əlverişli zamandır. Ancaq bir şeyi unutmamalıyıq: yüksək səslə müzakirə edilən planlar yerinə yetirilmədən qala bilər və əldə edilən razılaşmaların pozulması istisna edilmir. Sağa-sola vədlər verməyin – bu gün verilən vədlərə əməl olunması asan olmayacaq.\nGünortadan sonra təhsil və intellektual iş üçün əlverişlidir. Lazımlı məlumatları yadda saxlamaq asan olacaq, tez bir zamanda vacib nəticələrə gəlib çıxa bilərsiniz. Yaxınlarınızla əlaqəli bəzi xoş xəbərlər almağınız mümkündür.\nQoç - Sıx və maraqlı bir gün olması gözlənilir. Bir çox yeni fikirləriniz yaranacaq və şərait onların həyata keçirilməsi üçün əlverişlidir. Ürəyinizin hökmlərinə etibar edə bilərsiniz. Onlara əməl etməklə çoxdan düşündüyünüz ideyaları həyata keçirə biləcəksiniz.\nSon vaxtlar çox darıxdığınız insanlarla görüşmək şansı olacaq. Çox mövzularda danışa biləcəksiniz. Ortaq planların ortaya çıxması mümkündür və onların həyata keçirilməsinə həvəslə başlayacaqsınız. Uğurlu sövdələşmələr ehtimalı var ki, bunun sayəsində bəzi Qoçlar yeni bir qazanc mənbəyi əldə edəcəklər.\nBuğa - Uğurlu gündür, hər hansı bir faydalı iş üçün idealdır. Prioritetlərinizi düzgün təyin etmisiniz, heç nə sizi vacib vəzifələrdən yayındırmır. Bir çox Buğalar çətin vəziyyətə düşənlərə kömək etmək fürsəti tapacaqlar. Bürcün bu nümayəndələri belə fürsətləri əldən verməyəcəklər. İşgüzar əlaqələri gücləndirmək və yeni işgüzar tərəfdaşlar tapmaq şansınız olacaq.\nGünün ikinci yarısı maliyyə məsələləri üçün uğurlu bir həll vəd edir. Heç nəyi gözdən qaçırmırsınız, vacib detallara diqqət yetirirsiniz, buna görə də heç kim sizi yolunuzdan sapdıra bilməz.\nƏkizlər - Kiçik problemlər, anlaşılmazlıqlar mümkündür. Ancaq gün ciddi çətinliklər gətirməyəcək. Yolunuz üzərində əngəllər yarana bilər, ancaq onları aradan qaldırmaq üçün bir yol tapacaqsınız. Dostlarınız və sizi yaxından tanıyan digər insanlar tez-tez kömək edəcəklər. Onların sayəsində çoxdan başlanmış işi tamamlamaq mümkündür.\nGünortadan sonra səyahət üçün əlverişlidir. Yeni yerləri ziyarət etmək faydalıdır, mənzərənin dəyişməsi ruhlandırıcı olacaq. Bir çox Əkizlər faydalı təcrübə əldə edəcəklər. Bürcün bəzi nümayəndələri həqiqətən nə etmək istədiklərini başa düşəcək və yeni bir hədəfə doğru irəliləməyə başlayacaqlar.\nXərçəng - Pis gün olmasa da, məhsuldar olacağı da gözlənilmir. İşdə gözlənilməz gecikmələr mümkündür ki, bunun ucbatından başladığınız işləri vaxtında başa vurmaqda çətinlik yaradacaq. Bir çox bürc nümayəndələri özlərinə dəxli olmayan məsələlərə görə də əsəbiləşə bilərlər və bu, bəzi təcili problemlərin həllinə köklənməyə mane olacaq.\nSevdiklərinizlə qarşılıqlı anlaşma sevindirəcək. Sizin üçün əziz olan insanlar bütün səylərinizi dəstəkləməyə hazırdır. Onların münasibəti sizə güc verəcək. Günortadan sonra istənilən yaradıcılıq fəaliyyəti üçün əla vaxtdır; bu sahədə uğurlar qazana bilərsiniz.\nŞir - Görüləsi çox işlər var və ilk növbədə nəyin öhdəsindən gəlməli olduğunuz həmişə aydın olmur. Məsləhət alın; bu gün həqiqətən çox şey bilən və bacaran, çox təcrübəyə sahib olan insanlar tərəfindən dəstəklənə bilərsiniz. Gün işgüzar danışıqlar, uzunmüddətli əməkdaşlıqla bağlı məsələlərin müzakirəsi üçün əlverişlidir.\nAxşam saatlarında şəxsi münasibətlər ön plana çıxacaq. Sevdiklərinizlə vaxt keçirmək, sizin üçün əziz olan adamları sevindirmək fürsətindən məmnun qalacaqsınız. Bəzi Şirlər uzun müddət xatırlayacaqları romantik sürprizlərlə qarşılaşacaqlar.\nQız - Günün başlanğıcı stressli olacaq. Ətrafda hökm sürən tələskənlikdən uzaqlaşmaq və öz planınıza uyğun hərəkət etmək çətin alınacaq. Şəraitə uyğunlaşmaq üçün bəzi vacib işləri təxirə salmağınız daha çox ehtimal olunur.\nGünortadan sonra ailə işləri, yaxınlarınızla ünsiyyət üçün yaxşı vaxtdır. Son vaxtlar sizin üçün əziz olan insanları narahat edən bir çox məsələlərdən danışa bilərsiniz. Təmkinli olsanız, o zaman başqaları da sizə qarşı sakit və konstruktiv davranacaqlar.\nTərəzi - Bu günün xüsusilə səmərəli olacağı ehtimalı yoxdur. Bir çox Tərəzilər hər şeyi təxirə salmaq, uzun fasilə götürmək həvəsinin qarşısını ala bilməyəcəklər. Biznesdə də xırdalıqlardan yaxa qurtarmaq, ən vacib hədəflərə köklənmək çətin olacaq.\nTəkbaşına hərəkət etməyən, yalnız oxşar planları və maraqları olan insanlara qoşulanlar üçün daha asan olacaq. Bürcün belə nümayəndələri həmfikir insanlarla birgə səylərdən yararlana biləcəklər.\nƏqrəb – Ruh yüksəkliyi vəd edən bir gündür. Birinci yarısı bürc nümayəndələrinə yaxın və əziz insanlarla ünsiyyət imkanı verəcək. İxtilaflar keçmişdə qalacaq, mübahisələrə səbəb tapılmayacaq. Bu, ümumi planları müzakirə etmək üçün uyğun vaxtdır. Bəlkə də çoxdan düşünülmüş bir planı necə həyata keçirəcəyinizi başa düşəcəksiniz.\nGünortadan sonra da yaxşıdır. Daha sakit keçəcək, dincəlmək və gücünüzü bərpa etmək şansı verəcək. Gözlənilməz görüşlər baş tuta bilər: Siziı sevindirəcək və ruhlandıracaq.\nOxatan - Vacib qərarları tələsik qəbul etməsəniz, yaxşıdır. Bəzən sizə elə gəlir ki, çətin sualların cavabları üzdədir, amma əksər hallarda bu bir yanlışdır. Özünüzə düşünmək, vəziyyəti başa düşmək üçün vaxt verin. Ola bilsin ki, intuisiyanız bu məsələdə sizə kömək edəcək.\nGünortadan sonra işgüzar danışıqlar, rəyi sizin üçün vacib olan insanlarla ünsiyyət üçün əlverişlidir. Hər hansı bir fikir ayrılığı yaranarsa, səmimi yanaşma sayəsində aradan qaldırılacaq. Axşama doğru pul gəliriniz ola bilər.\nOğlaq - Günün əvvəlində xırda məsələlərə görə narahat ola bilərsiniz. Bu, gərgin bir emosional fonla xarakterizə olunan və bir növ sınaq gətirən çətin bir zamandır. Vəziyyətin öhdəsindən gəlmək sizin ixtiyarınızdadır. Yaxınlıqda sizə kömək etməyə hazır olan insanlar var, onlarla əlaqə qurmaqdan çəkinməyin.\nZamanla müsbət tendensiyaların təsiri hiss olunacaq, vəziyyət daha sabit və daha aydın olacaq. Günortadan sonra ailədə xoş hadisələr gözlənilir. Həmçinin təkcə sizinlə bağlı deyil, həmçinin bəzi qohumlarınızla bağlı xoş xəbərlər ala bilərsiniz. Axşam ssaatlarında yaxşı fikirləriniz yarana bilər. Tezliklə onların tətbiqi ilə məşğul olacaqsınız.\nDolça – Ünsiyyət qurmaq üçün uyğun gələn gündür. Bu gün çətin ki, dil tapa bilməyəcəyiniz bir adamla qarşılaşasınız. Səmimiyyətiniz ən soyuqqanlı ürəkləri belə əridə bilər. Başgicəlləndirici romantik bir hekayənin başlanğıcı istisna deyil. Həyatınızda ilk baxışdan göründüyündən daha ciddi bir rol oynaya bilər.\nİşdə də yaxşı nəticələr qazana bilərsiniz. Heç nəyi fiqqətdən qaçırmayın. Əvvəllər qazandığınız təcrübəyə müraciət etmək faydalı olacaq.\nBalıq - Hisslərinizin güclü olacağı bir gündür. Bu üzdən təmkininizi itirə bilərsiniz. Əvvəlcə asan görünən işlər tezliklə sizi daha dərinə aparacaq. İlk uğurlar sizi aldatmasın, sona qədər ciddi qalmaq lazımdır.\nÇox xoş görüşlər və maraqlı söhbətlər baş tutacaq. Mübahisələr istisna edilmir, lakin ümumiyyətlə, faydalı olacaq, düzgün həll yolunu tapmağa kömək edəcək. Bəzi Balıqlar yaxşı xəbərlər və ya tərəddüd etmədən qəbul edilməsi lazım olan təkliflər ala bilərlər. Gün sevgililər üçün əlverişlidir - romantik sürprizlər mümkündür.


Çin nəhəng döyüş robotu yaratdı -VİDEO\nÇinin “Greatmetal” şirkətinin tərtibatçıları Pekində keçirilən “G-Festival” festivalı çərçivəsində “Monkey King” (“Meymunların kralı”) adlı nəhəng döyüş robotunu geniş ictimaiyyətə təqdim ediblər.\nİKT.lent.az-ın “vistanews.ru” saytına istinadən verdiyi məlumata görə, yeni idarə olunan robot bu ilin avqust ayında özünə bənzər robotla rinqdə döyüşəcək.\nFantastik filmlərdə robotların iştirakı ilə izlədiyimiz həyəcanlı süjetlər tədricən reallığa çevrilir. Onların ən yaxşısı isə artıq Yaponiya və ABŞ-da populyar olmuş idman arenalarında keçirilən çempionatda müəyyən edilir. Çindən olan yeni robot “Monkey King” adını özünün nəinki dörd ayağı, hətta arxa ayaqları üzərində hərəkət etmək kimi unikal qabiliyyəti sayəsində qazanıb.\n“Greatmetal” şirkətinin nümayəndələri bildiriblər ki, 4 ton çəkisi olan robotun ziyarətçilər qarşısında şou göstərməsi üçün iki ay müddətində sərasər işləmək lazım olub. Tərtibatçılar yaratdıqları robotun döyüş qabiliyyəti ilə bağlı şərh vermək istəməyiblər. Məlumdur ki, “Monkey King” liderlik uğrunda bu il ərzində amerikalı MK.3 və yaponiyalı “Kuratas” robotları ilə döyüşəcək.


“Xəzərdə də üzəcəyik” deyən erməni məhkəmə qarşısında - VİDEO | No Comment\n14 İyul 2021, 23:02\n“İstisuda üzürük, Xəzərdə də üzəcəyik” deyən erməni məhkəmə qarşısında – VİDEO\nNOCOMMENT.az İctimai TV-yə istinadən xəbər verir ki, onlara qarşı Azərbaycan Cinayət Məcəlləsinin dörd maddəsi ilə ittiham irəli sürülüb.\n“Təqsirləndirilən şəxslərdən biri – Gevorq Sujyan ona qarşı irəli sürülən ittihamlara sübutu elə özü azadlıqda ikən verib desək, yanılmarıq. Şəxsi feysbuk səhifəsində yayımladığı videolardan da görünür ki, o, Azərbaycan dövlət sərhədlərini qanunsuz olaraq keçməklə, Kəlbəcərin istirahət zonalarında dincəlib.\nAmma burada da nankorluğundan qalmır. Hələ Azərbaycan ərazilərinin Ermənistan tərəfindən işğalı dövründə – 2017-ci ildə Kəlbəcərdə ikən “İstisuda üzürük, tezliklə Xəzərdə üzəcəyik” deyən Gevorqun xəyalları da erməni tanklarının Bakıya gəlişi kimi oldu.\nYəqin ki, o, daha Xəzərdə üzməyi düşünmür. Etdiyi əməllərin bağışlanması üçün hər kəsdən imdad diləyir”, – süjetdə deyilir.\nCasusluq edən ermənilərin məhkəməsi keçirilir\n28 İyul 2021, 10:42\n27 İyul 2021, 16:35\n200 min manatdan çox dələduzluq edən şəxsə hökm oxundu\n23 İyul 2021, 16:47\n02 avqust - 12:29311\n02 avqust - 08:59285\n02 avqust - 12:22285\n02 avqust - 09:13281\n02 avqust - 12:36281\n26 İyul - 22:167382\n27 İyul - 09:014868\n26 İyul - 22:003453\n28 İyul - 10:462317\n05 İyul - 14:3813107\n05 İyul - 19:378485\n08 İyul - 22:175752\n16 İyul - 21:165288\n02 Avqust 202115:51


Bakıda sərnişin avtobuslarında 40-a yaxın sərnişinə qarşı cibgirlik edilib.\nDaxili İşlər Nazirliyinin (DİN) Mətbuat Xidmətindən Mia.az-a verilən məlumata görə, Xətai Rayon Polis İdarəsinin (RPİ) əməkdaşları tərəfindən sərnişin avtobuslarında çoxsaylı cibgirliklər edən şəxs saxlanılıb.\nƏməliyyat-tədbiri zamanı sərnişinlərin sıx olduğu vaxtlarda 81,12,46 və s. xətt üzrə hərəkət edən avtobuslarda cibgirlik edən paytaxt sakini, əvvəllər məhkum olunmuş Fərid Kərimov tutulub.\nF.Kərimov ifadəsində 2019-cu ildən başlayaraq saxlanılan günə qədər avtobuslarda ümumilikdə qırxa yaxın sərnişinin cibindən pul, mobil telefon və digər qiymətli əşyalar oğurladığını bildirib.\nFaktlarla bağlı Xətai RPİ-nin İstintaq Şöbəsində Cinayət Məcəlləsinin müvafiq maddələri ilə cinayət işi başlanılıb, istintaq-əməliyyat tədbirləri davam etdirilir.\nF.Kərimovun Xətai, eləcə də paytaxt ərazisində başqa analoji cinayətlər etdiyi istisna olunmur. Onun əməllərindən zərərçəkən başqa vətəndaşlar varsa bu barədə ərazi üzrə polis idarə, şöbə və bölmələrinə, habelə DİN-in “102” Zəng Mərkəzinə məlumat verə bilərlər.


Elon Musk, Starlink internet şəbəkəsinin test müddətini açıqladı | Technote.az\nBu həftə SpaceX şirkəti Yer kürəsinin orbitinə daha 60 ədəd Starlink peykini göndərdi. Qeyd etmək lazımdır ki, Starlink, Elon Musk-ın perspektiv layihələrindən biridir və qlobal peyk internetinin yaradılması üçün nəzərdə tutulub. İndiyənə kimi Musk öz qlobal internet şəbəkəsinin işə salınması üzrə konkret tarix açıqlamırdı. Lakin şirkətin son nailiyyətinin fonunda o bu barədə məlumat verdi. Bu barədə 4pda saytı xəbər verib.\nDaha əvvəllər qeyd olunurdu ki, SpaceX-in peyk internetinin testləri 2019-2020-ci illərdə keçirilməlidir. Görünür, şirkət bu plana uymaq niyyətindədir. Belə ki, Elon Musk-dan Starlink internet şəbəkəsinin nə zaman istifadəyə veriləcəyi soruşulub. Musk isə cavab olaraq qeyd edib ki, peyk internetinin bağlı beta test mərhələsi təqribi olaraq 3 aydan sonra başlaya bilər. 6 aydan sonra isə açıq beta-testlərə start verilə bilər.\nLakin Musk hansı ölkələrin istifadəçilərinin bu testlərdə iştirak edə biləcəkləri barəsində məlumat verməyib. Hal hazırda Yer kürəsinin orbitində 422 ədəd Starlink peyki yerləşir. SpaceX isə ümumi olaraq 42.000 ədəd peykin Yer kürəsinin orbitində yerləşdirilməsini planlaşdırır. Bu cür sayda peyk öz növbəsində yüksək sürətli qlobal interneti təmin etməlidir. Buna baxmayaraq artıq indidən Starlink layihəsi tənqidlərə məruz qalır. Məsələ burasındadır ki, bu qədər çoxlu sayda peyk Yer səthindən kosmosun müşahidəsini qəlizləşdirəcək.


Daha bir məşhur erməni Bakıya gəldi: gəlişimin ikinci tərəfi də var – ASSA news\nO, eksklüziv açıqlamasında öz təəssüratlarını və erməni-Azərbaycan münaqişəsinin həlli ilə bağlı fikirlərini bölüşüb.\n“Mən düşünürəm ki, bu həmişə olub və olacaq. Amma sivilizasiya, mədəniyyət və ziyalılar da ondan ötrü mövcuddurlar ki, yaşam mədəni olsun. İnsan ona görə doğulmur ki, vuruşsun, başqa torpaqları tutsun, təbliğat aparsın ki, onda qan təmizdir, başqasında isə təmiz deyil…”, – E.Baqiryan sonda vurğulayıb. (Virtualaz.org)\nTags: bakılı Eduard Baqiryan\nPrevious Hava yağışlı və küləkli olacaq – Sinoptiklərdən xəbərdarlıq\nNext İşdən çıxarılan icra başçısı Almaniyaya köçür – İDDİA


19:42 24 Noyabr 2020\n19:29 20.11.2020 Qısa URL\nEksternat imtahanlarında iştirak etmək istəyən şəxslər müvafiq sənədləri eksternat.senedqebulu@baku.edu.gov.az elektron poçt ünvanına göndərə bilərlər.\nBAKI, 20 noyabr — Sputnik. Əvvəlki illərdə ümumi təhsil məktəblərini ümumi orta (IX) və tam orta (XI) təhsil səviyyəsi üzrə bitirə bilməyən şəxslər üçün eksternat qaydasında keçiriləcək imtahanlara onlayn sənəd qəbulu başlayıb.\nTəhsil Nazirliyindən Sputnik Azərbaycan-a verilən məlumatda bildirilir ki, onlayn sənəd qəbulu noyabrın 20-dən dekabrın 18-dək həyata keçiriləcək. Eksternat imtahanlarında iştirak etmək istəyən şəxslər müvafiq sənədləri eksternat.senedqebulu@baku.edu.gov.az elektron poçt ünvanına göndərə bilərlər.


ƏLİ İNSANOV AZADLIĞA ÇIXIR |\nSabiq səhiyyə naziri Əli İnsanov azadlığa buraxıla bilər.\nAz24.org xəbər verir ki, bu barədə yayılan məlumatlarda Əli İnsanovun gözlənilən əfv sərəncamı ilə həbsdən çıxacaq.\nBu 11 aprel seçkisindən sonra baş verə bilər. Çünki bəzi mülahizələrə görə, hakimiyyət seçkidən sonra böyük əfvə hazırlaşır. Doğrudur, əfv sərəncamının Novruz bayramında veriləcəyi barədə də iddialar var. Lakin əksər müşahidəçilər hakimiyyətin seçki ərəfəsində xeyli sayda siyasi məhbusu azadlığa buraxacağını inandırıcı saymır. Onların fikrincə, Azərbaycan hökuməti beynəlxalq strukturların seçkilərə münasibətini bilmək istəyir. Əfvin miqaysı da bu münasibətdən asılı ola bilər.\nKonkret olaraq Əli İnsanova gəlincə, bundan əvvəlki əfv sərəncamlarından əvvəl də sabiq nazirin azadlığa buraxılacağı barədə məlumatlar yayılıb. Lakin sonradan bu məlumatlar bu və ya digər şəkildə təkzib olunub. Əli İnsanovun azadlığa buraxılmaması onun əfv ərizəsi yazmaqdan imtina etməsi ilə izah edilib.\nBu dəfə də eyni hal təkrarlana bilərmi?\nEkspertlərin fikrincə, hakimiyyət bu dəfə Əli İnsanovun qarşısında hər hansı şərt irəli sürməyə həvəsli görünmür. Çünki sabiq nazir artıq ahıl yaşındadı və onun səhhəti aktiv siyasətlə məşğul olmağa imkan vermir.\nDigər tərəfdən artıq Qərbi Azərbaycan elektoratı tam olaraq hökumətin nəzarətindədir. Bununla da Əli İnsanov təhlükəsi neytrallaşıb. Müxalifətin özündə də sabiq nazirə münasibət birmənalı deyil. Müxalif cameədə onu dəstəkləyənlərlə yanaşı keçmiş fəaliyyətinə görə əleyhdarları da kifayət qədərdir. Ona görə də hansısa müxalif təşkilatın dərhal Əli İnsanova qucaq açması inandırıcı görünmür. Güman ki, hakimiyyət də bütün bunların fərqindədir. Ona görə də şərt irəli sürüb yenidən “İnsanov fırtınası” yaratmaqla əfv kampaniyasına kölgə salmaq məqsədəuyğun sayılmaya bilər.


Azərbaycan Respublikasının Nəqliyyat, Rabitə və Yüksək Texnologiyalar Nazirliyi haqqında ƏSASNAMƏ | rabita.az\n2.0.17. "elektron hökumət”in inkişafı məsələlərində aidiyyəti dövlət orqanları ilə birlikdə iştirak edir;\n3.0.14. "Lisenziyalar və icazələr haqqında” Azərbaycan Respublikasının Qanununa 3 nömrəli əlavə – "Sahibkarlıq fəaliyyətinə verilən icazələrin siyahısı”nın 5-8-ci, 31-ci, 32-ci (xarici dövlətlərin nəqliyyat vasitələrinə "İcazə” blanklarının dövlət sərhədinin buraxılış məntəqələrində verildiyi hallar istisna olmaqla), 33-cü, 35-ci, 36-cı, 38–41-ci, Azərbaycan Respublikasının Prezidenti tərəfindən müəyyən edilmiş hallar istisna olmaqla 34-cü və 37-ci maddələrində nəzərdə tutulmuş icazələri, habelə Azərbaycan Respublikası Prezidentinin 2005-ci il 12 sentyabr tarixli 292 nömrəli Fərmanı ilə təsdiq edilmiş "Mülki dövriyyənin müəyyən iştirakçılarına mənsub ola bilən və dövriyyədə olmasına icazə əsasında yol verilən (mülki dövriyyəsi məhdudlaşdırılmış) əşyaların dövriyyəsinə xüsusi icazə verən mərkəzi icra hakimiyyəti orqanlarının Siyahısı”nda müəyyən edilmiş hallarda və Azərbaycan Respublikası Nazirlər Kabinetinin müəyyən etdiyi hallarda ixrac nəzarətinə düşən mallara (işlərə, xidmətlərə, əqli fəaliyyətin nəticələrinə) icazələri bilavasitə və ya strukturuna daxil olan qurum vasitəsilə vermək, icazə şərtlərinə əməl edilməsinə nəzarət etmək;\n3.0.15. hava, su və dəmiryol nəqliyyatı vasitələri sərnişinlərinin fərdi qəza sığortası üzrə "İcbari sığortalar haqqında” Azərbaycan Respublikasının Qanununa uyğun olaraq icbari qaydada sığortalanmasına nəzarət etmək;\n3.0.38. "Lisenziyalar və icazələr haqqında” Azərbaycan Respublikasının Qanununa 1 nömrəli əlavə – "Lisenziya tələb olunan fəaliyyət növlərinin (dövlət təhlükəsizliyindən irəli gələn hallar istisna olmaqla) siyahısı”nın 6-cı maddəsində nəzərdə tutulmuş lisenziyaya malik olan lisenziya sahibinin lisenziyada göstərilən fəaliyyəti həyata keçirərkən lisenziya şərtlərinə riayət etməsinə nəzarət etmək, lisenziya sahibinin lisenziya şərtlərinə riayət etməməsi hallarını aşkar etdikdə lisenziyanın dayandırılması və ləğvi üçün lisenziya verən orqana əsaslandırılmış təqdimat göndərmək;\n3.0.69. dövlət reyestrinə daxil edilmiş informasiya sistemlərində fərdi məlumatların toplanması, işlənməsi və mühafizəsinin "Fərdi məlumatlar haqqında” Azərbaycan Respublikası Qanununun tələblərinə, habelə məlumatların və onların işlənmə üsullarının informasiya sisteminin bəyan olunmuş məqsədlərinə uyğunluğunu aidiyyəti dövlət orqanları ilə birlikdə yoxlamaq;\n3.0.73. "elektron hökumət” portalının yaradılmasını, idarə olunmasını və fəaliyyətini təmin etmək;\n3.0.74. "elektron hökumət”in inkişafı üzrə aidiyyəti dövlət orqanları ilə birlikdə zəruri tədbirlər görmək;\n3.0.75. dövlət orqanlarının informasiya sistemləri və ehtiyatları arasında informasiya mübadiləsini və elektron xidmətlərin göstərilməsini "elektron hökumət” portalı vasitəsilə təşkil etmək;\n3.0.77. "elektron hökumət” layihəsinin gerçəkləşdirilməsi üçün tədbirlər görmək, o cümlədən informasiya sistemlərini və ehtiyatlarını yaratmaq, onların inteqrasiyasına dair texniki tələb və standartların müəyyənləşdirilməsi ilə bağlı təkliflər vermək;\n3.0.79. "hökumət bulud”un yaradılması vasitəsilə dövlət orqanlarının informasiya sistemlərinin istismarı, infrastrukturun qurulması və standartların formalaşdırılması üzrə tədbirləri əlaqələndirmək;\n3.0.85. "Yayılması qadağan edilən informasiyanın yerləşdirildiyi informasiya ehtiyatlarının Siyahısı”ndakı məlumatların tərkibi, siyahının tərtibi, tətbiqinə nəzarət edilməsi və host və internet provayderlərlə qarşılıqlı əlaqənin təşkil edilməsi qaydalarını müəyyən etmək;\n3.0.86. "elektron hökumət”in inkişafı, elektron xidmətlərin təkmilləşdirilməsi məqsədləri üçün informasiya sistemləri, ehtiyatları və reyestrlərin əlaqələndirilməsi və inteqrasiyası ilə bağlı təkliflər vermək;\n3.0.87. dövlət xidmətlərinin elektronlaşdırılması və "elektron hökumət” portalına inteqrasiyası ilə bağlı görülmüş tədbirlərə dair ildə iki dəfə Azərbaycan Respublikası Prezidentinə məlumat vermək;\n3.0.90. "Elektron ticarət haqqında” Azərbaycan Respublikası Qanununun 5.3-cü maddəsində nəzərdə tutulan məlumatlarla alıcıların (sifarişçilərin) və səlahiyyətli dövlət orqanlarının tanış olmasına imkan yaratmadıqda, müvafiq satıcının ölkə ərazisində fəaliyyətinin məhdudlaşdırılmasını təmin etmək;\n3.0.106. öz fəaliyyəti haqqında əhalinin məlumatlandırılmasını, internet saytının yaradılmasını, malik olduğu və siyahısı "İnformasiya əldə etmək haqqında” Azərbaycan Respublikasının Qanunu ilə müəyyən edilmiş açıqlanmalı olan ictimai informasiyanın həmin saytda yerləşdirilməsini və bu informasiyanın daim yenilənməsini təmin etmək;\n4.0.15. yüksək texnologiyalar üzrə innovativ təşəbbüslərə ("start up”lara) dəstək vermək, müsabiqələr, təbliğat tədbirləri, seminar və təlimlər keçirmək;\n4.0.16. fərdi məlumatların toplanması, işlənməsi və mühafizəsi ilə məşğul olan dövlət orqanlarından, hüquqi və fiziki şəxslərdən "Fərdi məlumatlar haqqında” Azərbaycan Respublikası Qanununun tələblərinin pozulması hallarının aradan qaldırılmasını tələb etmək, qanunun tələblərini pozmuş şəxslərin məsuliyyətə cəlb edilməsi üçün aidiyyəti dövlət orqanları ilə birlikdə tədbirlər görmək;


ŞOU-BİZNES 12 may 2021, 11:58\nXəbər verdiyimiz kimi, Xalq artisti Ağadadaş Ağayev bu gün əməmliyyat olunacaq.\nDemokrat.az xəbər verir ki, müğənni sosial şəbəkədə xəstəxanadan görüntüsünü yayımlayıb.\nA.Ağayev əməliyyata girdiyini bildirib. "Rəbbim sizləri qorusun. Xəstələrimizə şəfa, dərdlərimizə dərman olsun. Dualarınız üçün çox minnətdaram. Allaha əmanət olun" deyə, müğənni paylaşımında yazıb.\nQeyd edək ki, xərçəngdən əziyyət çəkən Ağayev İstanbulda xəstəxanaya yerləşdirilib. O, bu gün ikinci dəfə əməliyyata girəcək.


Bakı Ağ Şəhər-də Azərbaycanın - ƏN UNİKAL LAYİHƏSİ TİKİLİR - FED.az\nAzərbaycan inşaat sektorunda özünəməxsus tərzi ilə fərqlənən “Hünər Qüllələri”nin tikintisi Bakı Ağ Şəhərdə sürətlə davam edir.\nFED.az xəbər verir ki, iki qüllədən ibarət 20 mərtəbəli kompleksin 2 yeraltı qaraj sahəsinin tikintisi artıq yekunlaşıb.\nEləcə də bax: İlin ən uğurlu tikinti layihəsi – “HÜNƏR QÜLLƏLƏRİ”\nHazırda giriş mərtəbəsindəki sütunların dəmir konstruksiyasının yığılması və betonlanması prosesi davam edir. Qeyd edək ki, binalarda 2 yeraltı, 2 yerüstü olmaqla ilk 4 mərtəbə ümumi olaraq inşa olunur və bu mərtəbələr qüllələri bir-biri ilə birləşdirir.\nKompleksdə 4-cü mərtəbədən etibarən başlayan və hər mərtəbədə 5 ədəd olmaqla ümumilikdə 168 mənzil və 2 penthouse yerləşir. Mənzillər həm təmirli, həm də təmirsiz olaraq müştərilərə təklif olunur. Kompleksin 3-cü mərtəbəsində təbii yaşıllıqlarla əhatə olunmuş ümumilikdə 4 000 kv/metr ərazini əhatə edən açıq park sahəsi yerləşir. 2018-ci ildə inşasına başlanan layihənin 2022-ci ildə təhvil verilməsi planlaşdırılır.\nQeyd edək ki, “Hünər Qüllələri” Azərbaycanın ən unikal layihələrindən biridir. Belə ki, Azərbaycanda ilk dəfə “Hünər Qüllələri”ndə yaşayış və sosial məkanları eyni binada birləşdirən Flexhouse sistemini tətbiq olunur. Bu layihədən mənzil aldığınız zaman kinozal, musiqi otağı, karaoke otağı, parti otağı, playstation otağı, bilyard salonu, qapalı meydança kimi 14 növ xidmət otağından istifadə etmək şansı əldə edəcəksiniz. Sadəcə binada yaşayan sakinlərin istifadəsi üçün nəzərdə tutulan Flex otaqları evinizə aid xüsusi bir sahə kimi istifadə edə bilərsiniz.\nSiz də “Hünər Qüllələri”ndən mənzil sahibi olmaq istəyirsinizsə satış ofisimizə gələrək sizi maraqlandıran bütün suallara cavab ala bilərsiniz. Satış ofisimizdə nümunə mənzillər və Flex otaqlar yolunuzu gözləyir.


“Qorxurlar ki, Rusiya istənilən an müdaxilə edə bilər...” » Anaxeber.info online xəbər portalı\nTarix: 03-07-2019 08:55\nGürcüstanda rusiyalı deputatın spikerin kreslosunda oturmasına görə başlayan etiraz dalğası hələ davam edir. Xəbər verildiyi kimi müxalifət artıq spikerin istefasına və parlamentə seçkilərin qarışıq sistemlə deyil, ancaq praporsional sistemlə keçirilməsi barədə düzəlişə nail olub. İndi isə onlar etirazçılara qarşı güc tətbiqinə görə daxili işlər nazirinin istefasını tələb edirlər.\nGürcüstanda baş verənlər və antirusiya etirazları Rusiyanı özünə təhdid kimi görən Polşada da izlənilir. Virtualaz.org xəbər verir ki, polşalı jurnalist Voyçex Voytaseviç hadisələr balayandan bəri Tbilisidə olub və baş verənləri izləyib, reportajlar verib.\nO, onet.pl adlı portala müsahibəsində deyir ki, gürcülər hakim “Gürcü arzusu” koalisiyasından narazıdır, amma keçmiş prezident Mixail Saakaşvilinin tərəfdarları da kifayət qədər populyarlığa malik deyil. Voyçex Voytaseviç bildirib ki, gürcülər Rusiyanın yenidən Gürcüstana hərbi müdaxilə etməsindən qorxurlar.\n“Onlar deyirlər ki, qorxu içərisində yaşayırlar, çünki Rusiyanın müdaxiləsi istənilən vaxt baş verə bilər. İşğal edilmiş Abxaziyada və Cənubi Osetiyada Rusiya hərbi bazaları yerləşir, cəmi bir saata Rusiya hərbçiləri Tbilisiyə çata bilər. İnsanlar bu barədə hər saniyə düşünürlər, amma gürcülərin həyatı daimi təhdid altında keçir”,-polşalı jurnalist deyib.\nVoytaseviç deyir ki, gürcülər emosional xalqdır, amma başa düşürlər ki, son 30 ildə başlarına nə gəlib. Habelə onlar başa düşürlər ki, dəyişiklikləri demokratik yolla həyata keçirmək lazımdır. “Məhz bu sahədə onlar liderdir: məhz Gürcüstanda 2012-ci ildə Cənubi Qafqazda ilk dəfə hakimiyyətə demokratik seçkilərdə qalib gəlmiş partiya hakimiyyətə gəldi”,-o bildirib.


XEYİR VƏ ŞƏRİN OLMAMASI VƏ FIRILDAQÇI OLMAĞIN GƏRƏKLİLİYİ HAQQINDA\nBir qadın həmkarımla söhbət etdim. Deyir mənə ki, bir kəs pis adamdı, başqası isə yaxşı. Dedim ona, ay xanım, bunu adi adam desə, deyərəm düşünməmiş deyir bunu, fəlsəfə tarixindən biliyi yoxdur. Sən ki fəlsəfə ilə məşğul olursan. Məgər bilmirsən ki, xeyir və şər qütblüyü iptidai düşüncə məhsuludur? Buna dualizm deyirlər.\nƏslində isə, xeyir və şər nisbi anlayışlardır. Bəlkə də bunlar yoxdur. Onlar biri birinin içindədirlər. Hər bir xeyirdə şər var, hər bir şərdə xeyir. Örnək üçün pis adam dediyin kəsə diqqətlə fikir versən, görərsən ki, onda çoxlu müsbət keyfiyyətlər var. "Yaxşı" adama diqqətlə baxsan, onda da elə o qədər mənfiliklər görərsən. Bir adam üçün xeyir olan şey, başqasına şər ola bilər və tərsinə. Bax, örnək üçün bizim üçün ermənilər şərdir, özümüz isə xeyir. Ermənilər üçün isə biz şərik onlar xeyir. Bax budur nisbilik.\nQadın həmkarım fikirə gedib, mənimlə razılaşdı. Sonra dedi ki "yaxşı adam" dedikdə doğru, yalan danışmayan, düzgünluyu sevən, düz danışan adamları nəzərdə tutub. Bu kimi adamları hamı sıxışdırır, onları sevmirlər. Çünki onlar həqiqəti deyir. Sonra dedi ki, o özü də belə adamdır. Ona görə də əziyyətlər çəkir.\nMən də ona dedim ki, birincisi həqiqət də nisbi anlayışdır. Çünki hər kəsin öz həqiqəti var. İkincisi isə, hər şeyin aşırılığı (ifratı) iyrəndirici olur. Hər şeyin ölçüsü, qədəri olmalıdır. Sənin doğruluğun bu ölçüdən çoxdursa, sən üzücü, maraqsız adama çevriləcəksən. Kimə gərəkdir sənin aşıb daşan doğruluğun? Birincisi özünə gərək deyil. Çünki əziyyət çəkirsən, səndən hamı çəkinir. Düz də edirlər. Çünki insan özlüyü (mahiyyəti) hər cəhətləri çevrəliyir. İnsan təbiətində təkcə düzlük deyil, həmdə yalan, fırıldaqçılıq, ikiüzlülük, işbazlıq və başqa keyfiyyətlər var. Onların hamısı insanda olmalıdır ki, o dolğun olsun. Çünki insan çoxsifətli varlıqdır. Ancaq bu keyfiyyətlər onda bərabər paylanmalıdır. Biri obirisindən çox olsa, onda tarazlıq pozulur və insan mənfiliyə doğru gedir.\nDeməli normal insan orta durumlu olun. Onda doğruluq, yalan, ikiüzlülük və başqa özəlliklər bərabər şəkildə özünü göstərir. Onda o özünə sayğı qazanır, toplumda yaxşı görsənir. Özünü də psixoloji gəhətdən yaxşı hiss edir.\nAncaq hansısa bir özəllik başqalarını üstələdisə, onsa o uçuruma gedir. Örnək üçün, doğruluq, düzlük çox oldusa, o olur demaqoq, adamların zəhləsini tökən. Yalançılıq çoxalırsa, onda o adama heç kəs etibar etməz, o öz sayğısını itirər. İkiüzlülük çoxalsa, onu elə ikiüzlü tanıyarlar. Belə adamlar psixoloji cəhətdən də özlərini pis hiss edirlər, sıxıntılar içində olurlar.\nBax sən, ay xanım bu durumdasan. Elə bilirsən sənin doğruluğun aşıb daşsa bu kiməsə gərək olacaq? Yox, hamı səndən qaçır. Mən də qaçıram. Düz də edirəm. Sən aşırılıq (ifratşılıq) edirsən o doğruluğunla.\nBeləliklə, hamının gərək çoxlu sifətləri olsun ki, öz təbiətinə uyğun olsunlar. Belə olmasa bu təbiətə qarşı üsyandır.


Tarixi həqiqətlərədən bəhs edən növbəti dərs maraqla qarşılanıb\nBu gün 724\nBu həftə 6319\nBu ay 16020\nBölmənin sədri, akademik İsmayıl Hacıyev dərsdə ötən əsrin əvvəllərində Cənubi Qafqazda mövcud olan ağır siyasi vəziyyət, xarici qüvvələrin Naxçıvanla bağlı planları, Moskva və Qars müqavilələrinin imzalanmasını labüd edən səbəblərdən bəhs edib. Alim 1918-1920-ci illərdə erməni daşnaklarının Naxçıvanı Azərbaycandan qoparmaq üçün izlədikləri qeyri-leqal siyasi xətt, törədilən qırğınlar haqqında ətraflı məlumat verib. Naxçıvan əhalisinin daşnaklara qarşı inadlı müqaviməti, Behbud ağa Şahtaxtinskinin fəaliyyətinin Naxçıvan dövrü, Türkiyənin bu məsələdəki dəstəyi və rolu, zəruriləşən muxtariyyət məsələsi dərsin aparıcı xəttini təşkil edib.\nAkademik şagirdlərə 1921-ci ildə Naxçıvanda keçirilən referendumun muxtariyyət statusunun qazanılmasındakı, Moskva və Qars müqavilələrində Naxçıvanla bağlı müddəanın qeyd olunmasındakı əhəmiyyətini izah edib, onlara tarixi Qars konfransı haqqında məlumat verib. Konfransda Türkiyə heyətinin dayanıqlı mövqeyindən, Rusiyanın müzakirə olunan əraziləri özünə birləşdirməkniyyətlərindənsöz açıb.O, aparılan müzakirə və mübahisələrin ardından imzalanan Qars müqaviləsinin mühüm əhəmiyyəti, sazişlə təsbit edilən ərazilər, eləcə də ermənilərin, ermənipərəst qüvvələrin fiaskoya uğrayan siyasətindən bəhs edərək bildirib ki, Qars müqaviləsinin V maddəsi və III əlavəsi Naxçıvanın ərazi mənsubiyyəti məsələsini təsdiqləmiş, onun sərhədlərini qəti şəkildə müəyyənləşdirmişdir.\nAzərbaycan xalqının ümummilli lideri Heydər ƏliyevinNaxçıvanın muxtariyyət əldə etməsində Moskva və Qars müqavilələrinə böyük əhəmiyyət verdiyi qeyd edən bölmə rəhbəridahi liderdən və böyük sərkərdə Mustafa Kamal Atatürkdən sitatlar gətirib.Qars müqaviləsinin 100 illiyi ilə əlaqədar Naxçıvan Muxtar Respublikası Ali Məclisi Sədrinin imzaladığı 8 fevral 2021-ci il tarixli Sərəncam və təsdiq olunan Tədbirlər Planının tarixi keçmişimizə mühüm diqqət olduğunu söyləyib.\nQeyd edək ki, dərsdə gənc nəslin tarixi gerçəkliklərə daha dərindən yiyələnməsi, onların milli vətənpərvərlik ruhunda tərbiyəsi məsələsi əsas amil olmuş, bu qayə uğurla həyata keçirilmişdir. Akademik İsmayıl Hacıyev sonda diqqətə çatdırıb ki,hər bir gənc tarixi həqiqətləri dərindən öyrənməli,əsl vətənpərvər kimi yetişməyi həyatının əsas amalı kimi müəyyənləşdirməlidir, çünki bu günün savadlı məktəblisi Azərbaycanın sabahkı inkişafının qarantıdır.


Paytaxtdan qəsəbələrə hərəkət məhdudlaşdırılacaq\nOktyabrın 9-u axşam saatlarından etibarən Bakıdan paytaxtın bir sıra qəsəbələrinə və əks istiqamətdə avtomobillərin hərəkətinə məhdudiyyət qoyulacaq. Bu barədə Trend-ə Daxili İşlər Nazirliyinin (DİN) Bakı Şəhər Baş Polis İdarəsinin Dövlət Yol Polisi İdarəsinin İctimai qurumlarla əlaqə bölməsinin rəisi, polis polkovnik-leytenantı Vaqif Əsədov deyib.\nV.Əsədov bildirib ki, bu gün axşam saat 20:30-dan etibarən təmir-quraşdırma işləri tam başa çatanadək Bakıda metronun “Koroğlu” stansiyasından keçməklə Buzovna, Mərdəkan, Şüvəlan, Qala, Zabrat, Maştağa istiqamətlərində, oktyabrın 10-da isə əks itiqamətdə hərəkət edən nəqliyyat vasitələrinin sürücülərinin nəzərinə çatdırılır ki, Olimpiya stadionu ilə üzbəüz hissədə yeni informasiya lövhəsinin quraşdırılması ilə əlaqədar təhlükəsizliyin təmin edilməsi məqsədilə avtomobillərin hərəkətinə məhdudiyyət qoyulacaq, istiqamət dəyişdiriləcək: "Bakı Şəhər Dövlət Yol Polisi İdarəsi sıxlığın, tıxacların yaranmaması üçün həmin istiqamətlər üzrə hərəkət edən sürücülərdən xahiş edir ki, alternativ yol kimi Aeroport-Hövsan beton yolundan istifadə etsinlər".\nOnun sözlərinə görə, quraşdırılan informasiya lövhələri böyük əhəmiyyət daşıyır və sürücülərin rahatlığının təmin edilməsi üçündür: "Adıçəkilən istiqamətlərdə hərəkətin məhdudiyyəti informasiya lövhəsinin quraşdırılması işləri başa çatanadək davam edəcək".\n9 Oktyabr 2014 [18:18]


Tərləmə üçün Botoks: Bilməlisiniz Həddindən artıq tərləmə ilə mübarizə aparmaq üçün nə etməli - xanimlar ucun qadin xeberleri - Qadin Dunyasi\nTərləmə üçün Botoks: Bilməlisiniz Həddindən artıq tərləmə ilə mübarizə aparmaq üçün nə etməli - xanimlar ucun qadin xeberleri Qadin Dunyasi\nTer; bedenin istiden xilas olmaq ucun ozunu soyutma yolu. Her bedenin meruz qaldigi bu terleme veziyyeti eslinde olduqca normaldir ve hec bir zerer vermez. Bezi insanlar bu heddinden artiq terleme sebebinden shexsi heyatlarinda heddinden artiq terleme ve bezi narahatliq ve narahatliq yashaya bilerler . Peyvendin terlemesinin sebebi; Ter bezlerinin ishlemesine ishare eden sinirler hiperaktivdir ve heddinden artiq terlemeye sebeb olur. Hiperhidroz adlanan bu veziyyet, sinirlerle elaqeli bir deri xesteliyi olaraq tibbi olaraq da yerini tapmishdir. (*) Eger siz de heddinden artiq terleme ile qarshilashirsinizsa ve bu sizi narahat edirse , ekseriyyet terefinden cox vaxt ustunluk verilen botoks mualicesine baxa bilersiniz. Elbette ki, butun detallari bildikden sonra.\nTerleme ucun Botoks: Bilmelisiniz Her shey -1 - Sac Baximi Gozelliyi\nTerleme ucun botoks nedir?\n20 ilden coxdur istifade edilen terleme ucun botoks prosesinde, derman birbasha qoltuqalti ve ya ovuc kimi terlemeye sebeb olan sahelere enjekte edilir. Bu inyeksiya ile, heddinden artiq ishleyen sinirler tesirsiz hala gelir ve ter vezilerinizdeki sinirlerin atishini siqnal ede bilmez, belelikle bedendeki terin salinmasini manee toredir.\nBotoksun terleme ucun faydalari nelerdir?\nArashdirmalar neticesinde botoksun terlemede cox tesirli oldugu ve terlemenin qarshisini aldigi mueyyen edilmishdir. (*) Koltukalti altina enjekte edilen botoks besh aya qeder terlemeden azad ola biler. Bundan elave, bu proses yalniz qoltuqalti ucun deyil, hem de ovuclar, ayaqlar ve hetta alin terleri ucun de ustunluk teshkil edir.\nTerleme ucun Botoks: Bilmelisiniz Her shey -3 - Sac Baximi Gozelliyi\nMualiceden evvel ve sonra ne etmeli\nEvvelce botoks mualicesine qerar verdikden sonra mutexessislerin neye diqqet etmeli olduqlarini danishaq. Botoksdan sonra goyermeleri minimuma endirmek ucun, inyeksiyadan texminen bir hefte evvel qan sulandirici xususiyyetleri ile taninan derman qebul etmeyi dayandirmalisiniz. Botoksun qirxilmish yerlerde en yaxshi ishlediyi soylenilir, buna gore de qoltuqalti mualiceden evvel onlari tirash etmeyiniz soylenilir. Ancaq diqqet etmeli oldugunuz bashqa bir shey, bu terash prosesini 48 saat evvel etmekdir. 2 gun erzinde lazer, ulguc ve ya mumdan cekinmelisiniz.\nMualice zamani bash verenlere kecsek; Hekiminiz, heddinden artiq ishleyen ter vezilerini teyin ederek mualice sahesine botoks vurmaq ucun ince bir iyne istifade edir. Sonra yerli bir antiseptik tetbiq olunur. Terlemenin bash vermesi ucun xesteden qoltuq altlarini bedenine basmasi teleb oluna biler. Bu ter vezilerinin yerini aydinlashdirmaq ucun edilen bir prosedurdur. Texminen 10 deqiqeden sonra hedefler teyin olunur ve iyne ile botoks proseduru heyata kecirilir.\nProsedurdan sonra; Enjeksiyon yerinde qizarti ve ya curuk ola biler. Kicik bir agri hiss ede bilersiniz. Bunlar muveqqeti qizarti ve agridir. Bir nece gune sagalacaqlar. Prosedurdan sonra isti kuvetler, buxar otaqlari ve saunalar da daxil olmaqla texminen 48 saat erzinde guclu idman ve heddinden artiq istiden cekinmek lazimdir. Neticeler bir nece gun erzinde ozunu gostermeye bashlayacaq. Elbette ki, tesirli bir netice ve terlemenin tamamile aradan qaldirilmasi ucun iki hefteye qeder gozleye bilersiniz. 5-6 aydan sonra heddinden artiq terleme probleminden xilas olacaqsiniz.\nHer hansi bir risk varmi?\nBu mualicenin bayaq qeyd etdiyimiz qizarti ve curukler kimi cox az yan tesiri var. Umumiyyetle her kes ucun uygun olan bu proses; Hamile ve laktasiya edenlere, neyrotoksinlere allergiyasi olanlara, hemorragik xestelikleri olan insanlara tovsiye edilmir.


Güləşçilərin lisenziya turnirləri 2021-ci ilə təxirə salındı\nDünya Güləş Birliyi (UWW) koronavirus pandemiyası ilə əlaqədar lisenziya xarakterli vacib yarışları 2021-ci ilə keçirib.\nApasport.az saytının məlumatına görə, bunu Rusiya İdman Güləşi Federasiyasının prezidenti Mixail Mamiaşvili açıqlayıb.\nO bildirib ki, bir il sonraya keçirilən turnirlərin qrafiki 2020-ci ildəki kimi qalıb: “Bu gün UWW-nin prezidenti ilə onlayn-konfransda Tokio-2020 Yay Olimpiya Oyunlarının təxirə salınması nəzərə alınmaqla beynəlxalq təqvimi müzakirə etdik. 2021-ci ilin təqvimi bu ilkini əks etdirməklə təkrarlayacaq. UWW bürosu bu qərarı verərkən Tokio Olimpiadasının açılış və bağlanış mərasimlərinin tarixlərinə də əsaslanıb”.\nQeyd edək ki, Macarıstanın paytaxtı Budapeştdəki Avropa Olimpiya Təsnifat Turniri martın 19-22-də, Bolqarıstan paytaxtı Sofiyadakı Dünya Olimpiya Təsnifat Turniri aprelin 30-dan mayın 3-dək keçirilməli olsa da, koronavirus pandemiyasına görə təxirə salınıb.\ngüləş lisenziya turniri Tokio-2020


Ana səhifə Bütün dövlət xidmətləri Penitensiar müəssisələrdə cəza çəkməkdən azad edilmiş şəxlər...\n- "Sosial müavinətlər haqqında" Azərbaycan Respublikasının Qanununun 10-1.4-cü maddəsi;\n- "Penitensiar müəssisələrdə cəza çəkməkdən azad edilmiş şəxslərin sosial adaptasiyası haqqında" 31 may 2007-ci il tarixli 353-IIIQ nömrəli Azərbaycan Respublikasının Qanununun 14.1-ci maddəsi;\n- Azərbaycan Respublikası Prezidentinin 2011-ci il 16 fevral tarixli 386 nömrəli Fərmanı ilə təsdiq edilmiş "Azərbaycan Respublikasının Əmək və Əhalinin Sosial Müdafiəsi Nazirliyi haqqında Əsasnamə"nin 3.1.58-ci yarımbəndi;\n- Azərbaycan Respublikası Prezidentinin 2016-cı il 24 iyun tarixli 976 nömrəli Fərmanı ilə təsdiq edilmiş ""Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondu haqqında Əsasnamə""nin 3.1.23-cü yarımbəndi.\nXidmətin göstərilməsi üçün tələb olunan sənədlər təqdim edilmədikdə xidmətin göstərilməsindən imtina edilir.\nMüavinət təyin olunmasından imtina edilməsi barədə qərar qəbul edildikdə müvafiq icra hakimiyyəti orqanları səbəblər göstərilməklə müraciət edən şəxsə 5 gün müddətində rəsmi məlumat verir.\nQəyyum və himayəçi olmasını təsdiq edən sənədin surəti\nMəhkəmənin bəraət verici əsaslarla cinayət məsuliyyətindən və ya cəzasının qalan hissəsini çəkməkdən azad edilməsi barədə qərarının surəti\nƏrizə nümayəndə vasitəsilə təqdim edildikdə etibarnamə\nCəza çəkməkdən azad edilmə barədə cəzaçəkmə müəssisəsinin arayışı\nSosial adaptasiya müddəti bir ildir. Müstəsna hallarda müvafiq İcra Hakimiyyəti orqanının qərarı əsasında bu müddət daha bir ilədək uzadıla bilər.\nAzərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun yerli orqanına zəruri sənədlərlə (cəza çəkməkdən azad edilmə barədə cəzaçəkmə müəssisəsinin arayışı, məhkəmənin bəraət verici qərarı) birlikdə ərizənin təqdim edildiyi gün müavinət təyin olunması üçün müraciət edilən gün hesab olunur.\nMüavinət təyinatı barədə qərar müraciət edilən gündən 10 gün müddətində çıxarılır.\nCəza çəkməkdən azad edilmiş tibbi və sosial yardıma ehtiyacı olan şəxslərə minimum aylıq əməkhaqqının dörd misli məbləğində birdəfəlik pul müavinəti verilir.\nSosial xidmət müəssisələrində yaşayan şəxslərə təyin olunmuş birdəfəlik müavinət onlara tam məbləğdə ödənilir. Sosial xidmətmüəssisələrində yaşayan məhkəmə tərəfindən fəaliyyət qabiliyyəti olmayan hesab edilmiş, özünün əsas həyati tələbatını müstəqil təmin edə bilməyən çətin həyat şəraitində olan şəxslərə təyin edilmiş müavinət onların qəyyumlarına və ya himayəçilərinə ödənilir.


Ruhani hakimiyyəti Urmiya gölünü bərpa məsələsində əhalini aldadır – GADTB\nMay 11, 2021\t55 Baxış\nGADTB-nin Mətbuat Mərkəzinə daxil olan məlumata görə, Həsən Ruhani hakimiyyəti Urmiya gölünün bərpası ilə bağlı əhalini aldadır.\nRejimin Azərbaycan türklərinin təzyiqi nəticəsində məcburən gördüyü tədbirlər də uğursuzluqla nəticələnib.\nİranın Energetika Nazirliyi gölü yalan iddialarla 640 milyon kubmetr su haqqı ilə tam şəkildə təmin etməli olduğu halda bunu etmir.\nUrmuiya gölünə təyin edilən həmin miqdarda suyun yalnız 160 milyon kubmetri göə buraxılıb. Nazirlik səbəb kimi yağıntıların azlığını iddia edib.\nLakin Urmiya Gölünü Bərpa Qərargahı Energetika Nazirliyinin iddiasını rədd edərək bildirir ki, keçən il bu ildən yağıntılar az olduğu halda gölün su haqqı gölə buraxılıb. Lakin bu il qəsdən su buraxılmamaqla göl qurudulur.\nQərargah Bəykəndi ilə Şəhərçay bənddlərində 300 milyon kubmetrə yaxın əlavə su olduğunu bildirərək, bu miqdarda suyun Urmiya gölünə axıdıla biləcəyi vurğulanıb. Lakin Ruhani hakimiyyəti qəsdən gölü qurudur.\nÖncəki İranın maliyələşdirdiyi terrorçu qruplar İsrailə 200 raket atdı\nSonrakı İrqçi fars rejimin qəsdən laqeydliyi nəticəsində Təbrizdəki tarixi Pinəşalvar məzarlığı dağıdılır


MƏLUMAT -\nBaş nazir Artur Rasi-zadə Azərbaycanla Qazaxıstan arasında münasibətlərin yüksələn xətlə inkişaf etdiyini vurğulamış, qarşılıqlı faydalı əməkdaşlığın bundan sonra daha da inkişaf etdirilməsinin zəruriliyini nəzərə çatdırılmışdır. İqtisadiyyatın bir çox sahələrində birgə layihələrin işlənməsi üçün böyük perspektivlərin mövcudluğunu bildirmiş, energetika, nəqliyyat, sərnişin və yükdaşımaları, kənd təsərrüfatı, mədəniyyət və digər humanitar sferalarda geniş imkanların olduğunu dedi.\nSəmimi qəbula görə Azərbaycanın Baş nazirinə təşəkkürünü bildirən Qazaxıstanın dövlət katibi Gülşara Abdıkalikova regionda lider dövlətə çevrilmiş Azərbaycanla əlaqələrə böyük önəm verdiyini, iki ölkə arasında mövcud əlaqələrin bundan sonra da inkişaf etdirilməsinin vacibliyini vurğuladı.\nErmənistan-Azərbaycan, Dağlıq Qarabağ problemi ətrafında söhbət gedərkən, münaqişənin yalnız beynəlxalq hüquq normaları çərçivəsində, Azərbaycanın ərazi bütövlüyü və sərhədlərinin toxunulmazlığı prinsipləri əsasında həllinə dair yekdil fikir ifadə edildi.


Hazırkı vaxt: Bandundu, Bandundu, Konqo - Kinşasa\nGünəş ↑ 05:31 ↓ 17:49 (12s 18d) Əlavə məlumat\nBandundu haqqında Wikipedia-da oxu\nBandundu vaxtını yadda saxla\nThe current local time in Bandundu is 20 dəqiqə behind apparent solar time.\nLocation: Bandundu, Konqo - Kinşasa\nCoğrafi enlik: -3.32. Coğrafi uzunluq: 17.38